অনুবাদিকাঃ সারাহ্ ইকবাল
পরিচালকঃ Hun Jang মূল চরিত্রে অভিনয় করেছেনঃ Kang-ho Song, Thomas Kretschmann
( এই মুভিটি সত্য কাহিনী অবলম্বনে নির্মিত)
( বসন্তকাল ১৯৮০, সওউল)
একদা যে মেয়েটি আমায় এক গুচ্ছ ফুল উপহার দিয়েছিলো...
আজ হঠাৎ কেন তাকে এতোটা মনে পড়ছে?
মেয়েটির কাঁধ পর্যন্ত পরিপাটি চুল, ঠিক যেন বৃষ্টির জলে সিক্ত ঘাসের দল...
মেয়েটির দীপ্তিমান চোখজোড়া আমার হৃদয়ে জ্বলজ্বল করে...
আমি নিজেকে যখনই একা অনুভব করি, আমি সেই দিনটির কথা স্মরণে আনি...
আমার যখনই তাকে মনে পড়ে, আমি স্বপ্নে ডুবে যেতে থাকি...
সেই তীব্র আকাঙ্ক্ষা আমি ভুলতে না পারি...
কী নির্দয়ভাবেই না সময় আমার কাছ থেকে তাকে কেড়ে নিলো!
( অ্যা ট্যাক্সি ড্রাইভার)
প্রাইভেট ট্যাক্সি
- গৃহযুদ্ধের অবসান চাই! - অবসান চাই! অবসান চাই!
সামরিক আইন স্থগিত করা হোক। - গৃহযুদ্ধের অবসান চাই! - অবসান চাই! অবসান চাই!
সামরিক আইন স্থগিত করা হোক।
আর নয়! আর নয়!
কী ব্যাপার, দুর্ঘটনা ঘটেছে নাকি?
ছত্রভঙ্গ হয়ে যান,অথবা আমরা কঠোর পদক্ষেপ নিতে বাধ্য হবো।
আবারো বলছি।
ছত্রভঙ্গ হয়ে যান!
অথবা আমরা কঠোর পদক্ষেপ গ্রহণ করতে বাধ্য হবো।
এখন বুঝলাম, আজ রাস্তাঘাট এতো সুনসান কেন ছিলো।
ওরা কি ভার্সিটি যায় এসব অবরোধে যোগদান করতে নাকি?
যথেষ্ট দেখে নিয়েছি।
এসব বদের হাড্ডিগুলোকে ধরে বেঁধে সৌদি আরবে পাচার করে দেওয়া উচিৎ।
উত্তপ্ত মরুভূমিতে গাধার খাটুনি খেটে, যখন এদের শরীরের তেল কমবে,
তখন ওদের মুখ দিয়ে বের হবে, "বাহ, আমার দেশ তো সেরা!"
তুই আমার গাড়িতে ধাক্কা দিলি কেন?
তুই যদি হঠাৎ এসে সামনে ঝাঁপ দিস...
দৌড়া!
ওই, কই যাচ্ছিস রে তুই?
ওই, দাঁড়া!
ফিরে আয় বলছি!
- থাম বলছি! - ট্যাক্সি!
ট্যাক্সি!
ওই!
হাসপাতালে চলুন, জলদি!
মশাই, আরও দ্রুত চালান।
প্রথম বাচ্চা একটু সময় নিয়ে থাকে বের হয়ে আসতে,এমনকি পানি ফেটে যাবার পরেও।
আমার স্ত্রী ১২ ঘন্টা ছিলো ডেলেভারি রুমে।
প্রথম বাচ্চাদের ক্ষেত্রে সবসময় এমনই হয়।
ওই,ওই, ওই!
সামরিক আইন স্থগিত করা হোক।
এখন বলে বসবেন না যে, আপনার সময় প্রায় হয়ে এসেছে।
ওহ, যাইহোক।
(একনায়কতন্ত্রের অবসান চাই ও গণতন্ত্রকে স্বাগত জানাতে চাই)
আমরা চলে এসেছি, প্রিয়তমা।
আজ আমার সেরাটা দিয়ে চালিয়েছি।
চলো!
অন্যান্য ট্যাক্সিচালকেরা গর্ভবতী মহিলাকে ট্যাক্সিতে উঠায় না।
কিন্তু আমার মেয়ের জন্মের সময়কার কথা মনে পড়েছে বলে, আমি উঠিয়েছি।
ধন্যবাদ.... জান, আমার টাকার ব্যাগটা কোথায়?
ব্যাগটা তুমি গুছিয়েছিলে, তুমি ভালো জানো!
আরেকবার ভালো করে দেখুন,ভেতরেই আছে হয়তো।
দুঃখিত, আমি মানিব্যাগ ফেলে এসেছি। তবে আগামীকাল, আমি ওয়াদা করছি...
আপনি জানেন, আমি আজ পর্যন্ত কতবার এই আজাইরা প্যাঁচাল শুনেছি?
আমি ওই ট্যাক্সি ভাড়াগুলো দিয়ে একটা বাড়ি বানিয়ে নিতে পারতাম!
না, আমি ওয়াদা করছি...
আরে, উনার তো অবস্থা খারাপ!
বের হয়ে আসছে!
আর একটু সহ্য করো!
এই যে, আমার বিজনেস কার্ড।
কাল কল দিয়েন, আমি দ্বিগুণ ভাড়া মিটিয়ে দিবো! আমি আসলেই দুঃখিত!
পরিবর্তে, দ্বিগুণ ভাড়া দিতে চাইছেন?
শুভকামনা রইলো, বুঝলেন?
শুভকামনা রইলো!
এটা ফুটবল খেলার জায়গা না, বুঝলি। ওখানে গিয়ে খেল!
মেয়েটা কি বাইরে গেলো নাকি?
ওরে আমার রাজকন্যা, ঘুমিয়ে পড়েছিস নাকি?
তোর রাতের খাবার খেয়ে নেওয়া উচিৎ ছিলো।
এই কাজ কে করেছে?
আমি নীচে পড়ে গিয়েছিলাম।
সাং- গু, ওই বদের হাড্ডিটা!
এটা সাং- গু করেনি। আমি আসলেই নীচে পড়ে গিয়েছিলাম।
তুই নিজের বাপের কাছে মিথ্যা কথা বলছিস?
ইউন-জাং, ওর বদলে আমি তোকে এখন মাইর দিলে কেমন হয়?
ম্যাম! সাং-গু?
এই যে ইউন- জাং এর বাবা, আমি আপনার সাথে দেখা হবার অপেক্ষাতেই ছিলাম।
এই বিষয়ে আপনার কী বলার আছে শুনি?
আপনার মেয়ে আমার আদরের ছেলের সাথে এমনটা কী করে করতে পারলো?
কিন্তু ওরও তো দেখলাম...
সত্যি বলছি, ইউন- জাং এর মতো এমন দস্যি মেয়ে আমি আর একটাও দেখিনি!
ওর মা নেই বলে, আপনি ওকে বেশি মাথায় তুলে ফেলেছেন একদম!
আসলে কী...
আর আপনি যেহেতু এখানে এসেছেনই, আর একটা কথা!
আমি নিজের মুখে লাগাম দিয়েছি, কারণ আমি আপনার অবস্থা জানি।
কিন্তু আপনার কাছে আমার ১০০,০০০ ওঁন বাড়ি ভাড়া পাওনা আছে।
আমি দুঃখিত, ম্যাম।আমি...
এমনিতেই চার মাস পার হয়েছে, আমাদের বলে তো দিন, কবে ভাড়াটা দিবেন।
১০০,০০০ ওঁন আমাদের কাছেও অনেক কিছু।
সাং- গু, তোমার তো দেখি ঘুম পাচ্ছে! নিশ্চয়ই ভরপেট খাওয়াদাওয়া করেছো।
আমার জামাই কী বলে না বলে আমার তাতে কিচ্ছু যায় আসে না। আমার সহ্যের সীমা ছাড়িয়ে গেছে।
আর নিজের মেয়েটাকে একটু আদবকায়দা শিখাবেন, বুঝলেন?
ছেলেকে এমন অবস্থায় দেখলে আমার বুকটা কষ্টে ফেটে যায়!
ওহ, আমার ক্ষুধা পেয়েছে!
বিন স্প্রাউট স্যুপ?
এই, তোকে জুতোর পেছনকে ভাঁজ করে রাখতে বারণ করেছি না?
দেখো কান্ড! মেয়ে আবার চুপ।
এই জুতোজোড়া অনেক ছোট। খাবার তৈরি হয়ে গেছে।
তাহলে আমাকে নতুন এক জোড়া কিনে দিতে বলিসনি কেন!
বাহ, দারুণ সুস্বাদু তো!
তোকে কালই বিয়ের পিঁড়িতে বসিয়ে দেওয়া যাবে!
সাং- গুর মা এটা রান্না করে নিয়ে এসেছিলো।
তাই তো বলি, এতো লবণ কেন খাবারে।
মাথা সোজা করে বস।
বাবা, আমাদের বাড়ি ছেড়ে দিতে হবে?
হুম, তারপর যখন আমরা বড়লোক হয়ে যাবো, তখন সাং- গুদের বাড়ি কিনে নিবো।
তাই তুই একদম চিন্তা করিস না। তুই শুধু মন দিয়ে পড়াশোনা কর।
ঠিক আছে?
উফ, জ্বলছে।
তাহলে কথা শুনিস না কেন তুই?
আমি কী বলেছিলাম? ওর সাথে মিলেমিশে খেলবি, ঝগড়া বাঁধাবি না।
কিন্তু ও আগে শুরু করেছিলো!
ওকে পাত্তা না দিলেই তো হয়।
সহ্য করে নিতে শিখ। সমাজে চলতে হলে, অনেক কিছু মুখ বুজে সয়ে নিতে হয়।
এই বুধবারে চড়ুইভাতির আয়োজন করলে কেমন হয়?
বোদ্ধার জন্মদিন বলে,ওইদিন সরকারি ছুটি।
তোমার কাজে যাওয়া উচিৎ সেদিন। ছুটিরদিন বলে অনেক গ্রাহক পাবে।
ওরে ঈশ্বর, তুই তো আমার মা থেকেও বেশি জঘন্য।
তুই কার মতো দেখতে হয়েছিস বল তো, এতোটা আদুরে!
১৮ই মে থেকে আদালতের আইনানুযায়ী দেশে জরুরী অবস্থা জারি করা হচ্ছে।
তখন সারা দেশে সামরিক আইন বহাল থাকবে ও সবরকম রাজনৈতিক কর্মকান্ডের উপর নিষেধাজ্ঞা জারি থাকবে।
দেশের সকল বিশ্ববিদ্যালয়কে বন্ধ ঘোষণা করা হয়েছে।
আর শ্রমিক আন্দোলনকে যথাযথভাবে অবৈধ কার্যক্রম বলে গণ্য করা হবে।
সাম্প্রতিক কালে ঘটে যাওয়া ছাত্রদের রাস্তায় বিক্ষোভ মিছিল...
তারমানে কি আমার যাত্রীসংখ্যা আবারো কমে যাবে?
( ১৯ই মে, ১৯৮০, জাপান)
টোকিও প্রেস সেন্টার
আজকেও বুঝি বিয়ার আর সুশি?
আরে পিটার, সংসদের অবস্থা কী দেখে এলেন?
সবসময়ের মতোই, কোন পরিবর্তন নেই।
উনি জার্গেন হিঞ্জপিটার, জার্মানির এ.আর.ডি- এন.ডি.আর এর পক্ষ থেকে এসেছেন।
উনি বিগত আট বছর ধরে জাপানে বসবাস করছেন।
উনি হয়তো আপনাকে সাহায্য করতে পারবেন।
আপনার সাথে পরিচিত হয়ে খুশি হলাম, মি. হিঞ্জপিটার। আমি বি.বি.সি. থেকে ডেভিড জন।
আমাকে শুধু পিটার বলে ডাকলেই হবে।
আমি জাপানে এই প্রথমবারের মতন এসেছি। এখানের সম্পর্কে এমনকিছু বলতে পারবেন, যা কিনা আমার জানা দরকার?
এই জায়গাটা স্বস্তিপূর্ণ।
এটা আসলে প্রবঞ্চক... একজন সাংবাদিকের জন্য।
আপনার এমন জায়গাতে থাকা উচিৎ নয়, যেই জায়গাটা এতোটা স্বস্তিপূর্ণ।
জ্বি,মানে?
কিছু না। আপনার আগের কর্মস্থল কোন জায়গা ছিলো?
দক্ষিণ কোরিয়া। বর্তমানে সেখানে অনেক উত্তেজনাকর পরিস্থিতি বিরাজমান।
আমি শুনেছি, ওদের সরকার সামরিক আইনের ঘোষণা দিয়েছে।
ওখানে সবসময়ই উত্তেজনাজনক পরিস্থিতি থাকে।
আমার মনে হয়, এবারের পরিস্থিতি আরও বেশি ভয়াবহ।
সামরিক আইন মাঠে নামার পর, অনেক বিরোধীদলীয় নেতাদের আটক করা হয়েছে।
আর বিশ্ববিদ্যালয়গুলোও বন্ধ করে দেওয়া হয়েছে।
আপনি আর কী কী শুনেছেন?
আমি আমার পরিচিত কয়েকজন লোকের সাথে যোগাযোগের চেষ্টা চালিয়ে যাচ্ছি,
কিন্তু এটা... পুরোপুরি অসম্ভব হয়ে দাঁড়িয়েছে।
কখন থেকে?
কাল রাত থেকে।
(সওউল, কোরিয়া)
আমি গীর্জার সেবার নিয়োজিত।
আমি একজন ধর্মযাজক।
অনেকদিন পর দেখা হলো।
আমার জলদিই ফিরে যেতে হবে। আমার কাছে কিছু একটা ভালো ঠেকছে না।
পরিস্থিতি আসলে কতোটা শোচনীয়?
সামরিক আইন আজ তিনদিন ধরে বহাল রয়েছে।
কিম ড্যই- জুংকে ধরে জেলে পুরে রাখা হয়েছে,
আর কিম ইয়ং- সাম গৃহবন্দি অবস্থায় আছেন।
গুয়াং-জু?
এটি দক্ষিণের শেষপ্রান্তের একটি শহর।
আর গুয়াং- জু সম্পর্কে কোন আর্টিকেল নেই? কোন প্রতিবেদন নেই?
এটি গুয়াং- জুর স্থানীয় সংবাদপত্র।
সামনের পুরো পাতার আইনি ছাড়পত্র বন্ধ করে দিয়েছে?
আসলে সেখানে ঘটেছিলোটা কী?
কেউ তা জানে না।
আমরা ১৯ই মে'র রাত তিনটার দিকে প্রথম প্রাণহানির খবর পেয়েছিলাম...
কিন্তু এখন,
এমনকি টেলি যোগাযোগব্যবস্থাও বন্ধ করে দেওয়া হয়েছে।
ভিনদেশী সংবাদমাধ্যমগুলোর কী খবর?
আজকে কিম জ্য- কিউ এর রায় দিবে, উনারা সেখানে গিয়েছেন সবাই।
কিন্তু তাদের উপর সরকার সর্বদা নজরদারি রাখছে।
তারা চাইলেই নিজেদের মর্জিমাফিক কিছুই করতে পারবে না।
আপনাকে সাবধানে থাকতে হবে।
আমার গুয়াং- জুতে যাওয়া দরকার প্রথমে, তারপর...
আপনি একা?
কিন্তু আপনি যাবেন কী করে সেখানে?
তোমার মতন নিজের গাড়ির প্রতি এমন উন্মাদ লোক,
কী করে আয়নাটা ভাঙলো শুনি?
একটা নিকম্মা ছেলে, হঠাৎ বলা নেই কওয়া নেই গাড়ির সামনে এসে ঝাঁপ দিলো।
তুই যদি ভদ্র মানুষের মতন চলাফেরাই না শিখিস, লেখাপড়া করে কী হবে শুনি?
ঠিক আছে।আমি ৫০০০ টাকাই দাম রাখছি, বুঝলে?
মানে? ৪০০০ টাকা নাও। আজ দিনটা বড্ড বাজে গেছে।
একটু দয়ামায়া দেখাও রে, ব্যাটা! এতোটা নির্দয় কী করে হতে পারো?
আর গাড়িটা পারলে কখনো একটু পরীক্ষণে পাঠিয়ো। ইঞ্জিন ঠিকঠাক কাজ করে না।
পরীক্ষণে পাঠাবো? আমি নিজেই তো রোজ পরীক্ষণের কাজ করে থাকি।
৬০০,০০০ কি.মি চলার পর, এসব গাড়ি এমনিতেই অবসরে চলে যায়।
আমার গাড়িতে হাত দিবে না!
এটা ভাঙার পর ঠিক করাতে আনলে, খরচ কিন্তু আরো বাড়বে।
বদদোয়া দিবে না বলে দিচ্ছি! এমনিতেই মনমেজাজ বড্ড খারাপ।
৩০০০ রাখো, নাও।
এটা কিন্তু অবিচার! জানো, গাড়ির পার্টস কিনতে কতো টাকা খরচ হয় আমার?
- ওটা ছুঁড়ে ফেলে দাও। - কক্ষনোই না, আমার পরে কাজে লাগবে।
ওটা রেখে দাও।
ধ্যাত্তরি!
ওই, কি করছিস তুই?
হায় ঈশ্বর, তোর অবস্থা তো করুণ!
করুণ?
শুনলাম, ছেলেমেয়ে দুটো আবার মারামারি করেছে নাকি?
আমি সাং- গুকে ভালোভাবে বকে দিয়েছি।
ম্যাম! এদিকে আসুন!
- কী? - আমাদের জন্য আরও খাবার নিয়ে আসুন।
না, তার দরকার নেই। আমি এতেই হয়ে যাবে।
কেন নয়? আমি বিল মিটিয়ে দিবো।
পাগলামি করিস না, আমি বিল দিবো।
কোন বিশেষ দিন উপলক্ষে শুনি?
পরিবর্তে, তুই আমাকে কিছু ওঁন ধার দে।
আমি আগেই জানতাম। কতো ওঁন?
১০০,০০০ দে। তোর ব্যক্তিগত গোপনীয় অর্থভাণ্ডার থেকে।
ওই! আমি আমার বোনের বিয়েতে যা ছিলো সব, গোপনীয় উপহার হিসেবে দিয়ে দিয়েছি।
কিন্তু এতো ওঁন দিয়ে কী করবি? তোর সব ঋণ তো শোধ করা শেষ।
বাড়ি ভাড়ার জন্য?
একদম ঠিক!
ওরে ঈশ্বর।
শুধুমাত্র তুই ই পারবি, নিজের বাড়িওয়ালার কাছ থেকে বাড়ি ভাড়া ধার নিয়ে থাকতে।
কথা না বাড়িয়ে, ঝটপট ওঁন ধার দিয়ে ফেল।
ম্যাম! আমাকে জলদি জলদি খাবার দিন।
এতো তাড়া কিসের?
দুপুরের খাবার সেরে আমাদের তাসও খেলা বাকি।
তোমরা নিজেরা ইচ্ছামতো খেলে নাও। আমি তো কুকডো থিয়েটারে যাচ্ছি।
- অনেক লম্বা পথের ভাড়া পেয়েছি। - কোথায় যাচ্ছো?
গুয়াং- জু। আমরা এখন ওখানের উদ্দেশে রওয়ানা দিয়ে, কার্ফিউর আগে এখানে ফিরে আসবো।
বাহ, তুমি তো বাজি মেরে দিয়েছো! তা কতো ওঁন পেতে যাচ্ছো শুনি?
১০০,০০০ ওঁন।
১০০,০০০ ওঁন?
কোন ধরণের বেকুব, একদিনের জন্য গাড়ি ভাড়া ১০০,০০০ ওঁন দিয়ে থাকবে?
একটা ভিনদেশী বেকুব।
ওহ, তুমি ইংলিশে কথা বলতে পারো?
অবশ্যই, আমি ইউএস আর্মির ক্যাম্পের পাশেই বেড়ে উঠেছি।
ধুর, ভিনদেশী লোকেরা টিপসও দেয়! টিপসসহ ধরলে তো...
তুই তো বিদেশেও কাজ করে এসেছিস। তুই কি এই কাজটা সামলাতে পারতি না?
আমি দুঃখিত। তুই একা একা খা।
ম্যাম, সাং- গুকে একটু আদবকায়দা শিখান, বুঝলেন? ও কার মতন হয়েছে?
আর ও একটু বেশিই পেটুক। ওর মায়ের মতন হয়েছে নাকি?
আমি অর্থ উপার্জন করে আসছি, দাঁড়াও। তারপর ওই বাচ্চাকে উচিৎ শিক্ষা দিবো!
ট্যাক্সির জন্য কল দিয়েছিলেন?
হ্যাঁ, কিন্তু এটা তো প্রাইভেট ট্যাক্সি। আমি ট্যাক্সি কোম্পানিতে ট্যাক্সির জন্য কল দিয়েছিলাম।
তা ঠিক, আসলে কোম্পানির ট্যাক্সিগুলো সব ব্যস্ত।
তাই আমি সাহায্যের হাত বাড়িয়ে দিয়েছি...
উনি কি জানেন, পরিস্থিতি কতোটা বিপদজনক?
অবশ্যই, আমি সব বুঝিয়ে দিয়েছিলাম।
আপনাকে সব বুঝিয়ে বলা হয়েছে তো?
হ্যাঁ, গুয়াং- জুতে গিয়ে, কার্ফিউ এর আগেই আবার ফিরে আসতে হবে। ১০০,০০০ ওঁন ভাড়া পাবো।
আপনি ইংরেজি বলতে পারেন তো?
অবশ্যই! অবশ্যই!
অবশ্যই, আমি বছর পাঁচেক সৌদি আরবে কাজ করে এসেছি। তাই ইংরেজি ভাষা জানা আছে আমার।
কোন চিন্তা নেই! চিন্তামুক্ত থাকুন! আমি মি.কিম।
একসাথে, চলুন, গুয়াং- জুর দিকে রওয়ানা দেওয়া যাক।
আচ্ছা, আপনার সাথে পরিচিত হয়ে খুশি হলাম।
চলুন, গাড়িতে চড়ে বসুন।
আচ্ছা, ঠিক আছে।
ধন্যবাদ।
সাবধানে রইবেন।
অন্য ট্যাক্সি খুঁজুন। এটা ভাড়া হয়ে আছে।
ভাড়া হয়ে আছে? কোথাকার জন্য?
কেন?
এই গাড়ি গুয়াং- জুতে যাবে।
কোরিয়াতে প্রথমবার আসলেন বুঝি?
না। আগেও একবার এসেছি।
ওহ, তাই নাকি?
আপনি কোথাকার লোক?
জার্মানি।
জার্মানি, তাই নাকি?
আমার বন্ধু...
কী যেন বলে শব্দটাকে?
ও কয়লার খনিতে কাজ করতে গিয়েছে।
আমি জানি, জার্মানিতে অনেক কোরিয়ান শ্রমিক কাজ করে থাকে।
নার্স, খনির শ্রমিক।
আমি সৌদিতে ছিলাম, জানেন?
সৌদি চিনেন তো? এই ট্যাক্সি, সৌদির অর্থে কেনা।
আমি সৌদিতে ট্রাক চালাতাম।
মরুভূমিতে চালানো যে কী কষ্ট!
এখানকান লোকজনের সেই বিষয়ে বিন্দুমাত্র ধারণা নেই।
শুনুন, গুয়াং- জু, এখান থেকে আরও কতদূর?
আমার হাতে খুব বেশি সময় নেই, আমার দ্রুত সেখানে পৌছাতে হবে।
এতো জলদি কথা বলছে কেন উনি?
আপনি এতো দ্রুত কথা বলবেন না। ধীরে বলুন।
যাতে আমি ইংরেজিটা ধরতে পারি।
ধীরে, বুঝলেন?
আচ্ছা, গুয়াং- জু'তে দ্রুত চলুন, বুঝলেন? দ্রুত!
এতো তাড়া কিসের?
গুয়াং- জু'তে দ্রুতই যাচ্ছি। চিন্তা করবেন না! চিন্তার কিচ্ছু নেই!
আমি সেরা চালক।
আমরা এখনো বেশ দূরে। আপনি ঘুমিয়ে নিন।
ঘুমান...ঘুমান।
আপনি তো দেবদূত!
আমার ভাগ্য যেন আজকে খুলবে বলেই এতদিন অপেক্ষা ধরে বসেছিলো।
এই যে, এই যে, গুয়াং- জু! গুয়াং- জু!
গুয়াং- জু? আমরা পৌছে গেছি?
এসব কী? আমরা কী যেতে পারবো?
গতি কমাবেন না। চালাতে থাকুন!
আচ্ছা, আচ্ছা।
উনি আবার কী ক্যামেরাবন্দি করছেন?
কিসের ছবি, কিসের ক্যামেরা?
আরে চলুন, জলদি!
এতো চিল্লাছে কেন? আমি কিছু জিজ্ঞাসা করলে সহজভাবে উত্তর দিলেই পারে!
আর এই রাস্তারই বা কী হলো? আমি যেতে পারবো নাকি না?
এসব কী?
আমি কিন্তু সাংবাদিক নই, বুঝলেন?
জ্বি? কী?
আমি ধীরে কথা বলতে বলেছিলাম।
ওরা কী প্রশিক্ষণ নিচ্ছে?
থামো!
এটা কী কোন প্রশিক্ষন দল?
কোন বিভাগ?
আমি ৭ম বিভাগের অধীনে সেনা ছিলাম।
এটা সত্যিকারের মহড়া। ঘুরে যাও।
তোমার চোখে নির্দেশনা পড়েনি বুঝি?
আমার যাত্রী গুয়াং- জুতে যেতে চাইছেন।
তুমি কী আহাম্মক নাকি, মরতে যাচ্ছো যে?
আর আপনি কে শুনি?
উনি কী বলছেন?
উনি কি আমাকে কিছু জিজ্ঞাসা করছে?
উনি কী বললেন?
উনি ফিরে যেতে চাইছেন। উনার ভুল হয়ে গেছে।
সালাম!
আচ্ছা শুনুন, ড্রাইভার মশাই, এটা কী গুয়াং- জুতে যাবার অন্য রাস্তা?
না, আর গুয়াং- জু নয়। আমরা সওউল ফিরে যাচ্ছি।
সওউল?
কী বলছেন এসব? আমার গুয়াং- জুতে যাওয়াটা অনেক জরুরী।
আপনার কথা তো আমিও বুঝতে পারছি।
কিন্তু সেনাটা বলেছে, গুয়াং জু যাওয়া যাবে না।
ঠিক আছে, আমাকে গুয়াং জুতে না নিয়ে গেলে, আপনার ভাড়া পরিশোধ করবো না আমি।
কথা বোঝা গেছে?
কী বলছেন এসব উনি?
গুয়াং জু না তো, অর্থও না।
ভাড়া দিবেন না?
আপনি কি তামাশা করছেন? আপনি জানেন, আমার কতো গ্যাস খরচ হয়েছে এখানে আসতে?
সেনাটা বলেছে, গুয়াং জুতে যাওয়া যাবে না।
আমরা ওখানে যেতে পারবো না।
গুয়াং জুতে যেতে পারবো না!
আপনি ক্যামেরা দিয়ে কী করেন?
আর আপনি গুয়াং জুতেই বা কী কাজে যাচ্ছেন?
ওরে ঈশ্বর।
আপনি শুধু আমাকে গুয়াং জুতে নিয়ে যাবার বন্দোবস্ত করুন।
আপনার শুধুই এইটুকু নিয়ে মাথা ঘামালেই চলবে। ওখানে আমার ধান্দা কী,
এতে আপনার কিচ্ছু যায় আসে না, বুঝলেন?
ধান্দা?
আপনি ব্যবসায়ী, বুঝি?
তাই গুয়াং জুতে যেতে চাইছেন।
হুম, গুয়াং জু।
গুয়াং- জুতে না নিয়ে গেলে, ভাড়া পাবেন না।
ধুর, আমি কি খামাকা গ্যাস নষ্ট করতে যাচ্ছি নাকি কে জানে!
স্যার!
আমার একটা কথা জানার ছিলো।
আশেপাশে গুয়াং- জুতে যাবার বিকল্প কোন পথ আছে কি?
নাহ।
তাহলে, এখানে এমন কেউ কি পাবো যিনি কিনা...
তোমার গুয়াং- জু যাওয়ার এতো শখ উঠেছে কেন?
তোমার চোখে কি সৈন্যসামন্ত পড়ে না?
ঘরের ছেলে ভালোয় ভালোয় ঘরে ফিরে যাও, বুঝলে।
স্যার, আমি যদি গুয়াং- জুতে না পৌছাতে পারি...
স্যার, আমার ওখানে যাওয়াটা খুবই জরুরী!
আমাদের গ্রামের মুখপাত্র বলেছেন, গুয়াং-জু থেকে দূরে থাকতে।
ওইদিকে পাহাড়ের কাছাকাছি একটা রাস্তা আছে ওখানে যাবার...
কোথায়?
ওখানে...
ওইদিকে...
এই রাস্তা তো দেখছি আমার গাড়ির বারোটা বাজিয়ে ছাড়বে।
আপনার ভাগ্য ভালো যে, আমাকে পেয়েছেন।
অন্য কোন ট্যাক্সিচালক হলে এতক্ষণে ঘুরে সওউলের দিকে রওয়ানা দিতো।
এইদিকে, কোন সেনা নেই।
হুম, বেশ। কোন সেনা নেই।
হচ্ছেটা কী এসব? এই রাস্তাও দেখি বন্ধ করে রেখেছে।
থামো! কার এতো সাহস...
ঘুরে যাও।
আমি কিছু অর্থই তো উপার্জন করতে চাইছি...
আপনি বলেছিলেন, আপনি ব্যবসায়ী?
ডলার, চুক্তিনামা...
চুক্তিনামা...
এমন কিছু একটা আর কী।
অনেক অনেক গুরুত্বপূর্ণ কাগজপত্র!
আপনি ভুলে ফেলে এসেছেন, বুঝলেন? গুয়াং- জুতে।
মানে?
গুড ডে, স্যার! সালাম!
হুম।
আমি গিম্পো বিমানবন্দর থেকে আসছি।
আমার যাত্রী একজন বড়সড় ব্যবসায়ী।
উনি নিজের বিমান ধরতে পারেননি, কারণ গুয়াং- জু থেকে তাঁর কয়েকটি গুরুত্বপূর্ণ কাগজপত্র নিয়ে যাওয়া বাকি।
না। ঘুরে যাও।
দয়া করে আমার কথা শুনুন।
ওই কাগজপত্র ছাড়া আমরা আমেরিকাতে রপ্তানি করতে পারবো না।
আমি বিমানবন্দর থেকে ঝড়ের বেগে গাড়ি চালিয়ে শুধুমাত্র দেশপ্রমের কারণেই এখানে এসেছি।
আমাদের ডলায় আয় করতে হলে, রপ্তানি করাটা জরুরী, তাই না?
- কী সমস্যা? - একটা উন্নত জাতি হিসেবে মাথা তুলে দাঁড়াতে...
এক সেকেন্ড দাঁড়ান!
শুনুন,
আমি যদি গুয়াং- জুতে পৌছাতে না পারি, অনেক বড় সমস্যার সৃষ্টি হবে, বিশাল বড় সমস্যার!
আমার বস অনেক ক্ষমতাশীল একজন লোক।
উনি খুবই ক্ষেপে যাবেন, যদি আমি গুয়াং- জু থেকে জরুরী দলিলপত্রাদি না নিয়ে যেতে পারি।
অত্যন্ত বেশি রাগ হবেন! বলুন উনাকে।
উনি কী বললেন?
আপনি বলেছেন, অত্যন্ত গুরুত্বপূর্ণ...?
আমাকে নয়, উনাকে বলুন।
অত্যন্ত বেশি গুরুত্বপূর্ণ দলিলপত্রাদি, বুঝলেন?
অত্যন্ত গুরুত্বপূর্ণ কাগজপত্র।
গুরুত্বপূর্ণ লোক! গুরুত্বপূর্ণ কাগজপত্র। বড়, বড় ঝামেলা!
এই, রাস্তা খুলে দাও।
কিন্তু দ্রুত ফিরে আসবে।
দাঙ্গাবাজেদের জন্য জায়গাটা বিপদজনক হয়ে উঠেছে।
- দাঙ্গাবাজ? - হুম।
আচ্ছা, আমরা এই যাবো আর এই ফিরে আসবো।
- সালাম! - হুম।
দারুণ কাজ করে দেখিয়েছেন!
আমার ভাড়া।
১০০,০০০ ওঁন এক্ষুণি দিন।
আমি আগেই বলেছি, আমি সওউল ফিরে গিয়েই একেবারে আপনার ভাড়া মিটিয়ে দিবো।
গুয়াং- জু বিপদজনক এলাকা।
তাই আগেভাগে ভাড়া মিটিয়ে দিন।
আগে অর্থ।
না, কথাটা হচ্ছে, "লেডিস ফার্স্ট", তারমানে,
মানি ফার্স্ট।
কোরিয়ান ব্যবসায়িক পন্থা।
এখন কোন অর্থ না দিলে, আমি সওউলে ফিরে যাবো।
আপনার মর্জি।
আমার দিকে ক্রুদ্ধ দৃষ্টিতে তাকিয়ে থেকে লাভ নেই, শালা আহাম্মক।
আপনার মর্জি!
আপনি বাকিটা সওউলে পৌছানোর পর পাবেন।
আপনার মর্জি।
শিয়ালের মতো ধূর্ত লোক! আমার কথা নকল করছেন বুঝি?
তবুও, ৫০,০০০ খারাপ কী বটে!
আমার মর্জি, চলুন, গুয়াং- জুর দিকে যাত্রা শুরু করা যাক, ঠিক আছে?
ঠিক আছে!
কী কঞ্জুস লোক রে বাপ!
আমার দিকে আরেকবার ক্রুদ্ধ দৃষ্টিতে তাকিয়ে দেখ, চোখদুটো তুলে এনে ফেলবো একদম।
আপনি তো আমার কথা বুঝেননি, তাই না?
চলুন, গুয়াং- জুতে যাই।
এটাই বলছিলাম আর কী।
( গণতান্ত্রিক গুয়াং- জু'র সম্মানিত নাগরিকেরা)
( গণতন্ত্রকে নিজেদের প্রাণ দিয়ে হলেও রক্ষা করুন)
কী চলছে এখানে এসব?
( সামরিক আইনকে বাতিল করুন)
গাড়ি থামান, ড্রাইভার। এটার মানে কী?
হুহ? কোনটা?
( ১৯৮০, আশার দশক)
এর মানে...
আশা, আশা। আট...
আশি, আশি। আশা।
আশা?
১৯৮০ সালের...
এটা তেমন কিছু না আসলে। বাদ দিন।
ওটা কী?
দাঁড়ান, থামুন! গাড়ি থামান।
ওই দেখ, সওউলের ট্যাক্সি।
ওরে, বিদেশী লোক দেখি!
হাই। আপনারা কোথায় যাচ্ছেন?
- উনি কী বলছেন? - আসলে...
এটা কি ক্যামেরা না?
এই বিশ্ববিদ্যালয়ের ছাত্রগুলো আমার থেকেও বাজেভাবে ইংরেজি বলে।
ওই, জ্য- সিক! তুই তো কিছু হলেও ইংরেজি জানিস, তাই না?
এদিকে আয়,জ্য- সিক।
আমিই কেন?
হাই।
আপনারা কোথায় যাচ্ছেন?
আপনি কোথা থেকে এসেছেন?
জার্মানি। জার্মানির ব্রডকাস্ট, এ.আর.ডি।
জার্মান... আপনি কি সাংবাদিক?
হ্যাঁ, আমি একজন সাংবাদিক।
উনি জার্মানি থেকে আগত সাংবাদিক।আমাদের ক্যামেরাবন্দী করতে চান।
আমাদের সংবাদে দেখানো হবে। সেরা!
ব্যবসায়ী নাকি আমার জুতো।
আপনি যদি সাংবাদিকই হয়ে থাকেন, আমাকে আগে বললেই পারতেন!
উনি এখানে সওউল থেকে একটা ট্যাক্সিতে চড়ে এসেছেন।
যেই ট্যাক্সিচালক উনাকে এখান পর্যন্ত নিয়ে আসার সাহস করেছে, তার জন্য একবার করতালি হয়ে যাক।
আসলে কী... সওউল থেকে এই জায়গা...
আপনারা এখন কোথায় যাচ্ছেন?
...অনেক দূর।
আমরা হাসপাতালে যাচ্ছি রোগীদের দেখতে।
আমি আপনাদের সাথে আসতে পারি?
হ্যাঁ।
আমি উনার সাক্ষাতকার নিতে চাই।
উনি তোর সাক্ষাতকার নিতে চান।
বাপরে, তুই তো পুরো তারকা বনে গেলি!
আমাকে মুখটা তো অন্তত ধুয়ে পরিষ্কার করে নেওয়ার দরকার ছিলো।
আপনিও উপরে উঠে পড়ুন, মশাই।
তোর কি মাথা খারাপ হয়ে গেছে নাকি?
উনার ট্যাক্সি তাহলে কে চালাবে?
চিন্তার কিছু নেই, চিন্তা করবেন না।
আমি আপনার পিছু পিছু আসবো।
আমিও যাবো।
তাহলে আমাদের পিছু নিন।
চল যাওয়া যাক!
আমরা ন্যায়বিচারের জন্য লড়াই করি, হুররে! হুররে!
একসাথে বাঁচবো ও একসাথে মরবো, হুররে! হুররে!
আমরা মাথা নিচু করে বেঁচে থাকার চেয়ে মাথা উঁচু করে মরতে বেশি ভালবাসি!
আমরা ন্যায়বিচারের পক্ষে সংগ্রাম করি!
আমার আগেই বোঝা উচিৎ ছিলো, ১০০০০০ ওঁন পাওয়া ছেলের হাতের মোয়া নয়।
গুয়াং- জু'র বাসিন্দারা একত্রিত হয়ে উঠুন!
গুয়াং- জু'র বাসিন্দারা, গুয়াং-জু'র বাসিন্দারা,
গুয়াং-জু'র বাসিন্দারা একত্রিত হয়ে উঠুন!
আমার গাড়িকে অবরোধের খপ্পরে ফেলে আবারো ক্ষতিগ্রস্ত হতে দেওয়ার কোন ইচ্ছে নেই।
ওরে আমার ট্যাক্সি!
আমাকে গাড়িতে তুলে নাও!
একটা গুয়াং-জু'র ট্যাক্সি খুঁজে উঠে পড়ুন, খালাম্মা। এটা সওউলের ট্যাক্সি।
ওরে ঈশ্বর।
খালাম্মা, আপনি ভাড়া তো দিতে পারবেন নাকি?
হাসপাতালে কে আপনার?
ওরা বললো, আমার ছোট ছেলের মতন দেখতে কাউকে এখানে দেখেছে।
যার নাকি মাথা সেনারা থেঁতলে দিয়েছে।
ও কি বিশ্ববিদ্যালয়ের ছাত্র? অবরোধে অংশ নিয়েছে?
ও এমনকি উচ্চবিদ্যালয়তেও পড়েনি।
কাল রাতে বাড়ি ফিরে আসেনি।
তাহলে নিশ্চয়ই বন্ধুবান্ধব নিয়ে মদ খেয়ে আমোদ ফুর্তিতে মেতে ছিলো!
ও মদ কখনওই খাবে না।
আর এই সেনাগুলো পুরো ক্ষেপে উঠেছে,
যাকেই রাস্তায় পাচ্ছে পিটাচ্ছে, নয়তো কোপাচ্ছে।
খালাম্মা, আমিও আর্মিতে ছিলাম। কোন সেনা এমন কাজ করতে পারে না।
এসব শুধুই গুজব, ঠিক না?
অবশ্যই...
তাহলে ও গেলোটা কোথায়?
না, আমি আপনাকে নিতে পারবো না।
ওদিকে গিয়ে দেখুন, বাকিরা আপনার কোন সাহায্য করতে পারে কিনা।
দয়া করে আমাকে নিয়ে যান। আমার তাড়া আছে।
আপনার তাড়া কিসের শুনি?
আপনি তো খবরের কাগজে একটা শব্দও লিখছেন না!
আপনাদের মতন সাংবাদিকদের এখন হাত পা গুটিয়ে বসে থাকার সুবর্ণ সুযোগ এসেছে!
সাংবাদিকেরা সংবাদ পরিবেশন না করলে, আমরা কেন গাড়ি চালাবো?
গুয়াং- জুর গাড়িচালকেরা মনে হয় ধনী, নাহলে এভাবে ভাড়া ফিরিয়ে দিতে পারতো না।
ম্যাম।
দয়া করে,আমাকে নিয়ে যান।
কক্ষনোই না।
ধুর শালা!
ট্যাক্সি! ট্যাক্সি!
না, এটা সওউলের ট্যাক্সি। আপনি একটা গুয়াং- জুর ট্যাক্সি খুঁজে নিন।
ওইদিকে যাও!
ওরে আমার...!
কী অবস্থা!
উচ্চবিদ্যালয়ের ছাত্র?
সাবধানে!
একটা ডাক্তার ডেকে আনো কেউ!
ডাক্তার!
দয়া করে, আমার ছোট ছেলেটিকে খুঁজে বের করতে সাহায্য করো... আমি ভিক্ষা চাইছি।
কোথায় রে তুই, ইয়ং-পিও?
ওরে, ইয়ং-পিও! আমার ছেলে!
তুই ঠিক আছিস, বাপ?
মা?
মা!
ইয়ং-পিও!
তুমি এখানে কী করছো?
ওরে, আমার দস্যি ছেলে!
আমি ভেবেছিলাম, তোর সাথে হয়তো খারাপ কোনকিছু ঘটেছে।
তুই ঠিক আছিস তো?
এমন কিছুই হয়নি। শুধু তিনটা সেলাই লেগেছে, এই যা।
তুই কি আর কোথায় ব্যাথা পেয়েছিস?
আমি পুরোপুরি ঠিক আছি।
- মশাই, তোমাকে অসংখ্য ধন্যবাদ। - ওহ...
আসলেই, ধন্যবাদ।
মা, এটা পড়ে নাও।
জানি না, এই ট্যাক্সিচালক না থাকলে আমার যে কী গতি হতো।
আপনাকে অসংখ্য ধন্যবাদ।
তোর কাছে অর্থকড়ি আছে কিছু?
না,আমার কাছে তো নেই।
ব্যাপার না, আমাকে ভাড়া দিতে না আপনাদের।
দেখলেন তো, বলেছিলাম না,আপনার ছেলের ঠিকঠাকই থাকবে।
দাঁড়ান! আপনি সেই সওউলের ট্যাক্সিচালক না...
তুমি আমাকে চিনো?
আপনিই সেই ব্যক্তি!
ইয়ং-পিও,তুই ওকে চিনিস?
- কিছুক্ষণ আগে, এই লোক... - এই যে মশাই!
উনি এখানে কী করছে?
আপনার কোন ধারণা আছে,আপনাকে খুঁজতে গিয়ে আমার কতোটা সময় অযথা বরবাদ হয়েছে?
আমরা আপনার খোঁজে গাড়িতে চড়ে সব জায়গা চষে বেড়িয়েছি।
আমার ফিল্ম ব্যাগ কোথায়?
আমার চালকের সাথে এভাবে কথা বলার আপনি কে!
উনি এই সাংবাদিকের মূল্যবাদ সরঞ্জামাদি নিয়ে পালিয়ে গিয়েছিলেন।
তুমি কী বলছো এসব!
সাহস তো কম না তোমার!
আমি কী নিয়েছি শুনি? আমি কোনকিছুই নেইনি।
কী চলছে এখানে?
উনার...
এখানে দেখুন!
এটা এখানে কী করছে?
আমি আসলেই জানি না।
আমি সত্যিই জানতাম না।
আপনি আমাকে পিছু নিতে বলেছিলেন, কিন্তু আপনাদের গাড়ির গতির সাথে তাল মিলাতে পারিনি।
আমি তো এখানের রাস্তাঘাট চিনি না। আমি আপনাদের অনেক খুঁজে বের করার চেষ্টা করেছি।
এই যে মশাই, মিথ্যা বলে কোন লাভ নেই।
আপনাকে লোকজন উল্টোদিক দিয়ে ঘুরে চলে যেতে দেখেছে।
এই যে, ইয়ং-পিও, মুখ সামলে কথা বলো!
উনি কি আসলেই ভাড়া না নিয়েই চলে যেতে পারেন নাকি?
এই যে, ভাড়ার বাকি অর্ধেক।
আপনি আপনার মতন সওউলে ফিরে যান। আমি আমার কাজ একাই সামলাতে পারবো।
মানে কী? উনি এখান আসতেই শুধু ৫০০০০ ওঁন ভাড়া দিয়েছে?
আসলে, উনারা ১০০,০০০ ওঁন ভাড়াতে চুক্তিবদ্ধ হয়েছিলেন। আর উনি আগেই অর্ধেক ভাড়া পেয়ে গিয়েছিলেন।
১০০,০০০ ওঁন?
কী? তারমানে, উনি ভাড়া পেয়েই, ভেগে যেতে চেয়েছিলেন?
এটা নিন ও চলে যান।
ধরুন।
আপনি উনাকে অর্থকড়ি দিচ্ছেন কেন?
উনি আমাদের পেশাকে বদনাম করে ছেড়েছে।
এমন ট্যাক্সিচালকদের একটা উপযুক্ত শিক্ষা দেওয়া উচিৎ।
আপনারা আসলে কার পক্ষপাতিত্ব করছেন, বলুন দেখি?
আপনি আমার উপর চিল্লানোর সাহস কোথায় পেলেন!
ভাই, আমি কী ভুল কিছু বলেছি, বলো!
তুমি মুখ বন্ধ করে দাঁড়িয়ে আছো কেন?
আমার কী বলার আছে এখানে?
যদি উনি উনার ভাড়া পেয়েও থাকে...
তবুও তো উনি যাত্রীকে ধোঁকা দিয়ে পালিয়ে যেতে পারেন না, তাই না?
তুমি তো দেখছি,পুরা ধোয়া তুলসীপাতা।
আমি ধোয়া তুলসীপাতা নই।
আমি দরকার পড়লে কঠোরও হয়ে উঠতে পারি, তুমি জানো না বুঝি?
এই যে, সওউলের চালক! আপনাকে নিজের কৃতকর্মের ফল ভোগ করতে হবে।
একজন চালক হিসেবে তো আপনি দোষ করেছেনই,আবার একজন মানুষ হিসেবে ঘোরতর অপরাধ করেছেন।
তুই আবার কোন অধিকারে আমাকে জ্ঞান দিচ্ছিস!
আমার মনে হয়, উনারা আপনার সম্পর্কে যা কিছু বলেছে সবই সত্যি।
আমাকে আপনার লাইসেন্স নম্বরটি একবার দেখতে দিন তো।
আপনি কী করছেন এসব শুনি?
এই যে!
আমি এক কানাকড়িও নিচ্ছি না, ঠিক আছে?
চলুন।
এই যে ছাত্র! তুমি কি আমার গাড়িতে চড়ে পুরো দিন ঘুরে বেড়াবে নাকি?
উনি আমাকে দোভাষীর কাজ করতে বলেছেন...
তোমার বাপ- মা কি জানে, তুমি এসব কাজ করে বেড়াচ্ছো যে?
আপনি আমাকে গোয়েন্দার মতো জেরা করছেন কেন?
ওখানে দেখে আসলে না কী হচ্ছিলো।
তোমার মাও নিশ্চয়ই তোমার চিন্তায় দিশেহারা হয়ে এদিক-ওদিক ছুটছেন।
তারা কি বিশ্ববিদ্যালয়ে এতোগুলো অর্থকড়ি দিয়ে তোমাকে অবরোধে যোগ দিতে পাঠিয়েছেন?
তুমি তো পড়াশুনা করতে গিয়েছিলে, তাই না? তাহলে সেটা করলেই পারো, যত্তসব!
আমি বিশ্ববিদ্যালয়ে পড়াশুনা করতে যাইনি।
আমি বিশ্ববিদ্যালয়ের সংগীত প্রতিযোগিতায় অংশগ্রহণ করতেই ওখানে গিয়েছিলাম।
তাহলে গানবাজনার অনুশীলন করে সময় কাটাচ্ছো না কেন শুনি?
মশাই, আপনি জানেনও না, আপনি কী বিষয়ে কথা বলছেন।
অন্যান্য দেশের ছাত্রগুলোও কি তোমাদের মতো এমন উড়নচণ্ডী নাকি?
সৌদি আরবে গিয়ে দেখো... গরমে, পুড়ে যখন...
যে দেশের সেনারা সাধারণ মানুষের উপর অত্যাচার করে, সে দেশ নিয়ে এতো গর্বের কী আছে শুনি?
তাহলে তোমরা অবরোধ- মিছিল করে যাচ্ছো কেন?
ওরা তোমাদের বারবার থামতে বললেও, থামছো না কেন?
উনি একজন বিদেশী হয়েও, আপনার থেকে এসব কথা এতো ভালো বুঝে কীভাবে?
বাদ দাও।
সাতটার দিকে সওউলে ফিরে যাবো, ঠিক আছে?
ঠিক আছে।
ওয়াদা করছি, সাতটায় নিয়ে যাবো।
উনি কি সঠিক রাস্তা ধরেই এগুচ্ছে?
হুম, চিন্তা করবেন না।এটাই সঠিক রাস্তা।
আমরা এখন ডানদিকে ঘুরে যাবো, তারপর সোজা এগুতে থাকবো।
ওই যে!
ওরে ঈশ্বর!
মশাই, আপনি তো রাস্তা ফেলে চলে এসেছেন!
গ্যাস, গ্যাস!
আমি গাড়িতে গ্যাস ভরতে যাচ্ছি।
ওরেব্বাপ!
গ্যাস...
থামুন, থামুন...
৩০০০ ওঁনের গ্যাস দিবেন, পুরো ট্যাংক যাতে ভরে যায়।
আমাকে আপনারা কী ভাবেন, বলুন তো?
আমি ওইরকম লোক নই!
এইমাত্র আমি কী বললাম যেন?
আপনি ওইরকম লোক নন।
না,আমি বলেছিলাম ৩০০০ ওঁন।
- তাই না? - হ্যাঁ।
গ্যাস ভরা বন্ধ করুন! আপনার কী মাথা খারাপ নাকি?
- আপনি এসব কী করছেন? -আমি আবার কী করলাম?
আমি ৩০০০ ওঁনের গ্যাস দিতে বলেছি, শুধুমাত্র ৩০০০ ওঁনের।
মানে?
আপনার কী মনে হয়, আমি এর থেকে এক ওঁনও বেশি দিবো আপনাকে?
আমি এই শহরের লোক না হতে পারি, কিন্তু এটা তো সাংঘাতিক কান্ড!
আমি ৩০০০ ওঁনের বেশি এক কানাকড়িও দিবো না!
এই লোকের কান্ড তো দেখুন!
আপনি কিসের জন্য এতো রাগ দেখাচ্ছেন?
আমি আপনাকে একটু বেশি গ্যাস দিচ্ছি, কারণ এমনিতেও পুরোটাই আপনি বিনামূল্যে পাচ্ছেন।
যদি আমি পুরো ট্যাংক ভরে দিতাম, তাহলে তো আমার গলাই চেপে ধরতেন দেখছি।
বিনামূল্যে?
আপনার কি ধারণা, গুয়াং- জু'র লোকজন সবাই আপনার মতো নাকি?
উফ!
তুমি আগে বিনামূল্যে যে বলোনি কেন? তাহলে পুরো ট্যাংকটাই পূর্ণ করে নিতাম।
তাহলে সওউল ফেরার পথে পুরো ট্যাংক ভরে নিয়েন।
অবশ্যই! সওউলে গ্যাসের যে দাম, বাপরে!
কিন্তু এখানে এটা বিনামূল্য কেন?
আপনি হাসপাতালের সামনে রাখা ট্যাক্সিগুলো দেখেছেন না?
আজকাল ট্যাক্সিচালকদের ওই একটাই কাজ।
কয়েকজনকে তো গ্রেফতারও করা হয়েছে আহত লোকজনকে হাসপাতালে পৌছানোর দায়ে।
এতে সমস্যাটা কোথায়? আমরা চাইলেই আমাদের পছন্দসই যাত্রী উঠাতে পারি না।
এটাই তো আসল কথা।
আমরা এমন প্রতিকূল পরিবেশে পড়ার মতন, কোন দোষই করিনি।
(গুয়াং- জু'র বাসিন্দারা, প্রাদেশিক কার্যালয়ে আসুন)
(সামরিক বাহিনীকে এই শহর থেকে বিতারিত করুন)
ওইদিকে, মশাই। ওখানে।
গুয়াং-জু'র বাসিন্দারা! আমরা সকলেই একই স্থানে দাঁড়িয়ে আছি!
চলুন, সামরিক বাহিনীকে এই শহর থেকে বিতাড়িত করে দেই!
ওদের বিতাড়িত করে, নিজেদের শহরকে রক্ষা করি!
গুয়াং-জু'র বাসিন্দারা! সকলে ঐক্যজোট হয়ে উঠি!
গাড়ি এদিকে আসছে! একজন সাংবাদিককে নিয়ে!
তিনি সওউল থেকে এতদূর এসেছেন, তাই উনার জন্য রাস্তা ফাঁকা করে দিন।
ধন্যবাদ, ধন্যবাদ!
উনি সাংবাদিক!
ভিনদেশী?
ধন্যবাদ!
এতোটা পথ পাড়ি দিয়ে এসেছেন?
সরে দাঁড়ান আপনারা!
ভরপেট খেয়ে কাজে নামা ভালো। নিন।
কী এটা? আপনাকে ধন্যবাদ।
- ক্ষুধা পেয়েছে? একটা খেয়ে দেখুন। - ধন্যবাদ।
- এটা সাথে করে নিয়ে গেলে সমস্যা আছে? - আমরা খাওয়াদাওয়া সেরে ফেলেছি।
আপনাকে অসংখ্য ধন্যবাদ!
আপনাকেও ধন্যবাদ!
মশাই, আমরা তো কিছু সময়ের মধ্যেই ফিরে আসবো, তাহলে খামাকা ঝামেলা পোহাচ্ছেন কেন?
যদি আমার গাড়ির কোন ক্ষতি হয়, তুমি ক্ষতিপূরণ দিবে বুঝি?
হেই!
হ্যালো! আপনি কোথা থেকে এসেছেন?
এ.আর.ডি., জার্মানি। আমার নাম পিটার।
আমার নাম চই। আমি স্থানীয় সাংবাদিক। আপনি এখানে এলেন কীভাবে?
আমি শুনেছিলাম, গুয়াং-জুতে আসার সকল রাস্তা নাকি বন্ধ করে দেওয়া হয়েছে।
আমি ট্যাক্সিতে চড়ে এসেছি।
একসাথে বাঁচবো ও একসাথে মরবো, হুররে! হুররে!
আমরা মাথা নিচু করে বেঁচে থাকার চেয়ে মাথা উঁচু করে মরতে বেশি ভালবাসি!
আমরা ন্যায়বিচারের পক্ষে সংগ্রাম করি!
( ২০ই মে ১৯৮০ সাল, বিকেলবেলা, গুয়াং-জু)
( গণতান্ত্রিক গুয়াং- জু'র সম্মানিত নাগরিকেরা)
( গণতন্ত্রকে নিজেদের প্রাণ দিয়ে হলেও রক্ষা করুন)
( সামরিক আইনকে বাতিল করুন)
তুমি এটা একটু ধরতে পারবে?
হুম, কেন নয়।
কত্তবড় হারামী!
বাহ, এখানে তো সবথেকে মজাদার খাবার পাওয়া যায়।
দেখতে সাধারণ হলেও, খেতে দারুণ সুস্বাদু।
একদম ভালো সময়ে এখানে এসেছি!
খুব সাবধানে থাকবেন।
কোরিয়ান সাংবাদিকদের এখানে থাকার অনুমতি নেই। আর ভিনদেশী সাংবাদিকদের তো প্রশ্নই উঠে না।
যদি ওরা জেনে যায় আপনার কথা, সরকার আপনাকে আটক করে জেলে পুরে রাখবে।
আর আপনাকে যারা সাহায্য করছে তাদেরকেও।
কী, আপনি খাবেন নাকি?
খেয়ে দেখুন না। ওখানে কিছুই হচ্ছে না।
না, ধন্যবাদ।
হঠাৎ করে সবাই এতো গম্ভীর মুখ বানিয়ে রেখেছেন কেন?
কিছু না তেমন।
আমারও যেতে হবে ওখানে।
তুমি এসবে জড়িয়ো না, এখানে থাকো।
আমি নীরবে দাঁড়িয়ে থেকে কীভাবে শুধু দেখে যেতে পারি?
তুমি গেলেই বা কী একদম পাল্টে যাবে?
ঠিক আছে। চলুন, যাওয়া যাক নীচে।
কোথায়? ওখানে?
না না না, এখানেই থাকুন। ওখানে গেলেই বিপদ।
এখানে নিরাপদ।
আপনি থাকুন, আমরা যাচ্ছি।
উনিও তো এখান থেকেই সবকিছু ক্যামেরাবন্দি করছেন।
আপনি আবার কই যাচ্ছেন?
কী চলছে এসব?
চুন ডো-হুয়ানকে বিতাড়িত করা হোক!
বিপদ! বিপদ!
আপনি যদি শুট করতেই চান, ওখান থেকে করুন।
এখানে থাকাটা বিপদজনক।
চলুন তো।
আপনি ঠিক আছেন?
দুঃখিত, দুঃখিত!
আপনার সমস্যাটা কী বলুন তো?
এটাই তো আমি বলছি, এই জায়গাতে থাকাটা নিরাপদ নয়।
- চলুন। - আমাকে ছুঁবেন না।
মশাই, সেনাগুলো পুরোই উন্মাদ হয়ে উঠেছে।
দ্রুত দৌড়ে পালান!
দেশদ্রোহীদের হাঁড়ে হাঁড়ে শিক্ষা দেওয়া উচিৎ।
ওকে পিটাও!
ওই, ওটা আবার কে?
ওকে ধরে আনো।
আপনার কি মরার শখ জেগেছে নাকি?
মশাই, এইদিকে! এইদিকে চলুন!
ওইদিকে!
জলদি!
উনি কি সেই..?
মশাই!
মশাই, জলদি করুন!
তাই তো আমি বিপদজনক বলে চেঁচাচ্ছিলাম!
এটা কি অনেক দামি?
আমি আগে কখনো এমন জিনিস দেখিনি। উনাকে জিজ্ঞাসা করে দেখবো?
না, জিজ্ঞাসা করতে হবে না।
কী? আমার কোন দোষ নেই এতে।
কিন্তু ওই সেনাগুলো ওমন আচরণ করছিলো কেন?
নির্দোষ লোকজনকে ধাওয়া করে যাচ্ছিলো, আর ধরতেই পারলেই বেদম পিটাচ্ছিলো।
আমিও ঠিক বলতে পারছি না। আমরা কেউই কিছু জানি না।
ওরে, ঈশ্বর, সময়ের দিকে তো তাকান।
চলেন, সওউলে ফিরে যাওয়া যাক।
হুম, ঠিক আছে। সওউলে ফিরে যাই চলুন।
আচ্ছা, ঠিক আছে।
তাহলে, আমরা তো সওউল ফিরে যাচ্ছি।আর তুমি?
হ্যাঁ, সেটাই। আমাকে সামনে নামিয়ে দিলেই হবে।
- আচ্ছা। - ধন্যবাদ।
আমাকে কথা দিন।
আপনি আমাদের পরিস্থিতি সংবাদে তুলে ধরবেন।
একবার এই ফুটেজ ওন এয়ারে যাক, পুরো বিশ্ববাসীই সব দেখতে পারবে।
তুমি এসবে একা নও।
আপনাকে অসংখ্য ধন্যবাদ।
মশাই, নিরাপদে বাড়ি ফিরে যান সেই কামনা করি।
দাঁড়াও, বাছা।
তোমার নামটা যেন কী?
জ্য-সিক। গু জ্য- সিক।
গু জ্য-সিক। গানের অনুশীলন ঠিকঠাক মতন করবে, বুঝলে?
আমি তোমার গান টিভিতে বসে শোনার অপেক্ষায় রইলাম।
ঠিক আছে।
নিরাপদে বাড়ি ফিরে যান।
ধুর, আবার এমন করিস না!
নষ্ট হয়ে গেলো নাকি?
কী হয়েছে?
এটা কি...?
আমি বলেছিলাম না, এটা উনিই। সেই সওউলের চালক।
তুমি ঠিকই বলেছিলে।
গাড়ি নষ্ট বুঝি?
ঝামেলায় পড়েছেন দেখছি।
গাড়ি মেরামতের দোকানও এখন বন্ধ।
- তা তো অবশ্যই। - হুম।
আমি নিশ্চিত, উনারা গাড়িটা ঠিক করে দিবে।
বাহ!
এটা বুঝি আপনার মেয়ে?
বাপরে, আপনার মেয়ে তো অনেক সুন্দর!
আপনি তো দেখছি তলে তলে ভালোই... আপনার বউও দারুণ সুন্দর কিন্তু।
যাক বাঁচা গেলো, মেয়েটা মায়ের মতন দেখতে হয়েছে। অন্যথায়...
উনার মেয়ে, বুঝলেন? সুন্দর না, বলুন?
আমি দুঃখিত। আমি এই কাজ করতে চাইনি।
হাত লাগাবেন না!
তুমি তৈরি?
- হুম, এক সেকেন্ড দাঁড়াও। - আচ্ছা।
তৈরি। স্টার্ট হয় কিনা দেখো।
চেষ্টা করে দেখো।
গাড়িটা এমনিতেই ৬০০,০০০ কি.মি অতিক্রম করে ফেলেছে।
আপনি এখানে আসলেন কী করে, বলুন তো?
- ট্রান্সমিশনটাও অনেক পুরাতন। - স্টার্টারও কি বদলাতে হবে নাকি?
ওটা তো পুরোই অকেজো।
আমি শুনেছিলাম, গাড়ি মেরামতের দোকানে গাড়ির নতুন সরঞ্জামাদি নাকি পাওয়া যাচ্ছে না।
অন্য গাড়ি থেকে খুলে নিলে কেমন হয়? আমারটা চাইলে দিয়ে দিবো।
আমি কদিন আগেই নতুন স্টার্টার লাগিয়েছি, আমারটার সাথে ওদলবদল করাটাই ভালো বুদ্ধি।
তাহলে, এটা এখানেই রেখে যান।
আমি অল্প দূরত্ব অতিক্রম করার জন্য একে উপযোগী করে তুলার চেষ্টা করবো।
কতো সময় লাগতে পারে?
আমার কার্ফিউ শুরু হবার আগেই সওউলে পৌঁছাতে হবে।
- কমপক্ষে ২ ঘন্টা তো লাগবেই। - হুম।
সওউলে কাল গেলেই বরং ভালো হবে।
এখানে কার্ফিউ শুরু হয় নয়টার দিকে।
আপনি কার্ফিউ শুরু হবার আগেই এখান থেকে বের হতে পারবেন না।
- আশেপাশে কোন ফোন আছে কি? - কিসের জন্য?
শালার বাচ্চাগুলো সব ফোনের সংযোগ কেটে ছিন্ন বিচ্ছিন্ন করে দিয়েছে।
কী?
আর কি কোন উপায় নেই? আমার বাড়িতে একটা কল দেওয়া খুব দরকার।
আপনি কী নিয়ে এতোটা চিন্তিত?
এমন পেশার একজন লোকের জন্য, দু-এক রাত বাড়ির বাইরে থাকাটা অস্বাভাবিক কিছু নয়।
আমার মেয়েটা বাড়িতে একা। ওর বয়স মাত্র ১১ বছর।
তাহলে ওর মা কোথায়?
কী?
আহারে, বেচারি!
একার থাকার জন্য খুবই ছোট...
ওরে আমার..
মি. কিম, আপনি যদি অর্থ নিয়ে চিন্তিত হোন, তাহলে আমাকে মেরামতের খরচ বহন করতে দিন।
শয়তানের বাচ্চা, আমি কি একবারও অর্থের কথা বলেছি?
আপনি তো সবই জানতেন, তাই না?
বিপদ, আপনি তা জানতেন!
আপনি আমার উপর চিল্লাছেন কেন?
আপনার গাড়ি নষ্ট হওয়ার পেছনে আমার কোন হাত নেই।
আর আপনি নিজেও জানতেন, এই জায়গাতে আসাটা বিপদজনক হতে পারে!
এই পাগলটা কী বকছে, বলো তো?
মশাই, শান্ত হোন। উনি বলছেন, আপনি নিজেও জানতেন এই জায়গাতে আসাটা বিপদজনক।
মিথ্যে কথা! আমি কখনওই জানতাম না!
আর তুমি সবসময় এই বিদেশী লোকের পক্ষ নিয়ে কথা বলো কেন?
মানে?
অর্থটা ধরুন তো।
অর্থটা নিন, ধরুন। এই যে, নিন।
সরে যান বলছি!
এটা নিয়ে সরে যান!
ওরে আমার...
থামুন!
শান্ত হোন, আর থামান এসব।
ওরে, আমার...
উনার বাচ্চা মেয়েটা বাড়িতে একা।
কিন্তু উনি সওউলে ফিরে যেতে পারছেন না। এমনকি একটা কলও করতে পারছেন না।
জার্গেন হিঞ্জপিটার, জার্মানির স্থানীয় সংবাদ চ্যানেলের এশিয়ান প্রতিনিধি।
উনি জাপান থেকে এখানে এসেছে।
নিরাপত্তা বাহিনীর ছাগলগুলোর চোখ এড়িয়ে উনি কী করে এখানে আসলো?
উনি সাংবাদিক পরিচয় গোপন করে এখানে এসেছেন।
উনি নিজেকে যাজক হিসেবে পরিচয় দিয়েছিলেন।
উনি বেশ পরিকল্পনা এঁটেই এখানে এসেছেন।
উনি সওউলের একটা ট্যাক্সিতে চড়ে বেড়াচ্ছেন, খুব জলদিই আমরা তাকে খুঁজে বের করে ফেলবো।
তাহলে ওখানেই আপনি থাকেন...ওই কোণার বাড়িটায়?
হুম, তার পাশেই।
আমরা প্রায় চলে এসেছি।
জলদি আসুন।
ওগো! আমি বাড়ি চলে এসেছি।
বাবা!
হায় ঈশ্বর, এতো দেরী করলে যে বাড়ি ফিরতে?
চারপাশের অবস্থা তো ভালো না, বুঝোই তো।
তুই কি বাবার জন্য অপেক্ষা করে বসেছিলি বুঝি?
উনারা কারা?
সে বহুত লম্বা কাহিনী। আমাদের জন্য রাতের খাবারের ব্যবস্থা করতে পারবে?
-হুম, তবে খাবারদাবার তেমন কিছুই নেই। - শুধু কিমচি হলেই চলবে।
চলুন, ভেতরে যাওয়া যাক। প্লিজ...
কিমচি হলেই আমাদের হয়ে যাবে...
চলুন!
ওরে, আমার!
এমন বিশেষ অতিথিদের জন্য এইটুকু খাবারের আয়োজনই করতে পারলে বুঝি?
চিন্তা করবেন না, আপনার প্রতিবেশীরা আপনার মেয়ের দেখাশোনা করবে।
আপনি কাল যাবার পথে,ওকে কল করে নিতে পারবেন।
হ্যাঁ।
বাবা, আমার ক্ষুধা পেয়েছে।
তাহলে খাওয়া শুরু কর, বাছা। আপনার ক্ষুধা পেয়েছে?
আগে এটা খেয়ে দেখুন। আমার বউ নিজের হাতে বানিয়েছে।
এটা মচমচে, অল্প একটু তিতা, কিন্তু যখন একটু মুখে পুরে নিবেন না...
জানি না আপনাদের খাবারদাবার এমন কিনা, তবে চেখে দেখতে পারেন।
চেখে তো দেখুন।
এটা গরম কিন্তু!
এটা ঝাল আর গরম।
ওহ, কোন সমস্যা নেই। আমি ঝাল সহ্য করতে পারি।
বাহ, উনি তো ভালোই খেতে পারছেন।
ওরে ঈশ্বর। অবাক হচ্ছি।
ওয়াসার...
- কী? - ওয়াটার!
উনার জন্য খাবারটা একটু বেশিই ঝাল।
গরম!
উনি কিন্তু সানন্দেই খেয়ে নিলেন।
আপনারা হাসছেন কেন?
আপনি আজকেই। নিজের ক্যামেরা ভাঙলেন, এখন আবার কিমচি খাচ্ছেন।
আপনি একদিনেই অনেক কষ্ট উঠিয়ে ফেলেছেন।
আপনি এই দেশে এসেছেন কেন?
আপনি এখানে এসেছেন কেন?
সাংবাদিক।
আপনি কি ইংরেজিতে কথা বললেন?
সওউলের চালকেরা ইংরেজি জানে বুঝি?
আমি একজন সাংবাদিক।
যেখানেই কোন খবর থাকে, সাংবাদিকেরা সেখানেই পৌঁছে যায়।
তাহলে, উনার কথাগুলোও আমাদের অনুবাদ করে বলুন দেখি।
আমি একজন সাংবাদিক ও আমি খবরের জন্যই এখানে এসেছি, এমন কিছুই বলছেন উনি...
তাই নাকি?
হুম।
আপনি তো দারুণ! আমি কখনো ভাবতেও পারিনি...
আপনি সাংবাদিকতাকে পেশা হিসেবে বেছে নিলেন কেন?
এটা দিয়ে কী বুঝাচ্ছেন, তাস? আমিও ছোটকালে খুব তাস খেলতাম।
সেটা না, অর্থ। উনি অর্থের কথা বলছেন।
উনি বলতে চাইছেন, উনি এই পেশা অর্থের জন্য বেছে নিয়েছেন?
হুম।
তা আপনি অর্থটা কোথায় ব্যয় করেন শুনি?
আপনার মোজাতে তো ফুটো দেখছি।
উনি নিজেকে যতোই কেউকেটা বলে দাবি করুক, আসলে কিন্তু তা নয়।
আপনি আমার মতন একজন বিপত্নীক লোক থেকে তো ভালো আছেন, তাই না?
( গুয়াং-জু'তে সামরিক বাহিনী সাধারণ জনগণের উপর নৃশংসভাবে হামলা চালাচ্ছে)
এতদিনে, আসল খবর ছাপা হলো।
এরপর আর পিছু হাঁটার সুযোগ নেই। তাই কারো যদি কোন...
আপনি কি এখানে একা সাংবাদিক?
আমরা সবাই ভেবেচিন্তেই এই সিদ্ধান্তে এসেছি।
দরজা খুলুন।
আপনারা কি আমাদের কাজকর্ম বন্ধ করতে মেতে উঠেছেন?
কিন্তু চীফ! আমরা তো সাংবাদিক, তাই না?
আমাদের কি দায়িত্বের মধ্যে পড়ে না, লোকজনকে জানানো,
এখানে আসলে কী ঘটছে ও কেন ঘটছে?
তারপর কী ঘটবে জানেন তো?
ওরা আমাদের কাজকর্ম বন্ধ করে, আমাদের সবাইকে আটক করে নিয়ে যাবে!
চলুন,ওদেরকে বের করে দেওয়া যাক!
ছেড়ে দিন, চীফ! চীফ!
এটা কি গুলিকে প্রতিরোধ করবে?
অবশ্যই না। এটা আলোকে প্রতিরোধ করতে লাগানো হচ্ছে।
আচ্ছা।
সন্ধ্যার খবরের সময় হয়ে গেছে।
ওই আজাইরা গল্পগুজব দেখার এতো শখ কেন?
কে জানে, আজ হয়তো গুরুত্বপূর্ণ কোনকিছু দেখাতে পারে।
আমার এতে সন্দেহ আছে...
- গুয়াং-জু'র বৈরী পরিস্থিতি.. - শুরু হয়ে গেছে।
এখনো নিয়ন্ত্রণে আনা সম্ভব হয়নি।
- নিন, ফল খান। - এই, আস্তে।
গুয়াং-জু'তে কিছু ছাত্রগোষ্ঠী ও সন্ত্রাসবাদীরা মিলে বিশৃঙ্খলতার সৃষ্টি করছে...
আর মিথ্যা গুজব রটাচ্ছে।
এখন পর্যন্ত, একজন নাগরিক ও পাঁচ জন সামরিক সেনার মৃতুর খবর পাওয়া গেছে।
শালার বাচ্চারা!
ওগো!
ওরা কীভাবে এসব বলতে পারে? আজ কতজন লোকেরই তো প্রাণ গেলো!
সংবাদ মাধ্যমের কি এভাবে মিথ্যা বলার কোন অধিকার আছে?
আমাদের এই গাঁজাখুরি খবরই বা কেন দেখতে হবে?
আমার মাথায় এসব দেখলে রক্ত চড়ে যায়!
এসব খবর সত্য নয়।
আমি জাপানে পৌঁছানো মাত্র, আমার ফুটেজ সবার মনোযোগের কেন্দ্রবিন্দুতে চলে আসবে।
পুরো দুনিয়া আসল ঘটনা জানতে পারবে।
মি.কিম আমাকে বিমানবন্দরে পৌঁছে দিবেন, আর...
যাইহোক উনাকে ছাড়া আসলে, আমার এতদূর আসা কখনওই সম্ভবপর ছিলো না...
উনি মি.কিমের সহায়তায় যখন জাপান গিয়ে পৌঁছাবেন, তখন আসল খবর বিশ্ববাসী জানতে পারবে।
আর মি.কিম উনাকে সামরিক বাহিনীর চোখ ফাঁকি দিয়ে এতদূর আসতে সাহায্য করেছেন।
আপনারা মহান। আপনারা দুজনেই।
আসলে, চালকদের যাত্রী যেখানে যেতে চান, নিয়ে যাওয়াটা কর্তব্য।
চিন্তা করবেন না, চিন্তার কিছু নেই।
আমি কাল আপনাকে ঠিকই বিমানবন্দর পৌঁছে দিবো।
এয়ারপোর্ট, ঠিক আছে?
আপনাদের কথা শুনে শুধু বলতে চাই, আমি হাতজোড় করে অনুরোধ করছি,
এই কাজটাকে ফলপ্রসূ করে তুলুন।
আপনারা চাইলে আমি হাঁটু গেড়ে বসেও ভিক্ষা চাইতে পারি, সত্যি!
আরে না, এই কাজে তো আমি সেরা!
এইযে, হাঁটু গেড়ে বসে পড়লাম!
এসব বাদ দাও।
তুমি বরং আমাদের একটা গান গেয়ে শুনাও। ছেলেটা সংগীত প্রতিযোগিতায় অংশ নিতে যাচ্ছে।
আমরা বিচারকের ভূমিকা পালন করবো নে। গাওয়া শুরু করো!
- ওহ, না না। - প্লিজ।
আমি গানে কন্ঠ দেই না,আমি শুধু গিটার বাজাই।
দুটোর মধ্যে পার্থক্যই বা কী এমন?
ওর জন্য করতালি হয়ে যাক!
কী যে করি?
বাপরে, সেই তো!
তুমি আমাকে এভাবে ছেড়ে চলে গেলে আমি কী করবো?
তোমাকে ছাড়া আমি কী করে বাঁচবো?
কী হলো? থামালেন কেন?
ছাত্রছাত্রীরা তোমাকে গান গাওয়া থেকে বিরত রাখতে, তোমার বিরুদ্ধে অবরোধ-মিছিল করতে পারে কিন্তু।
আমি আগেই বলেছিলাম, আমি গিটারবাদক। তবে, আমি এতোটাও বাজে গাই না!
আমার তোমাকে গান গাইতে বলাটাই ভুল হয়েছে।
এটা কী নতুন গান?
আসলে, আমার কোন গুণই নেই।
গায়ক হিসেবে যে নেই, সেই ব্যাপারে আমি শতভাগ নিশ্চিত।
কিন্তু ওর ভেতরে চমক লাগানোর মতন কী যেন একটা আছে।
দেখলে, বলেছিলাম না!
আরে, ও দেখতে ঠিক তোমার ছোট ভাইয়ের মতন।
- এই তো ঠিক বলেছো। - হুম, অনেকটা দেখতে এক।
- সাং- চুলের কথা বলছো না? - হ্যাঁ।
কে?
ঠিক, আমি আগে কেন খেয়াল করলাম না!
আমার একটা ছোটভাই আছে।
তুমি দেখতে ঠিক ওর মতন।
আপনার কী মনে হয়? একইরকম না, বলুন?
- কী বলছেন এসব? - ও দেখতে আমার স্বামীর মতন।
একইরকম।
আমি আসলে পিটারের মতন দেখতে, ঠিক না?
ওরে!
কী হচ্ছে?
কিসের শব্দ?
টিভি স্টেশনের কাছ থেকে আসছে।
হুম, আমারও তাই মনে হচ্ছে।
ভাই! লোকজন সব টিভি ষ্টেশনের কাছে জড়ো হচ্ছে!
ট্যাক্সিচালকেরাও ওইদিকেই সবাই রওয়ানা হচ্ছে।
- তাই নাকি? - তোমার সাথে ওখানে দেখা হবে।
( ২০ই মে, ১৯৮০ সালের রাত। গুয়াং-জু'র এমবিসি টিভি স্টেশনের নিকটবর্তী এলাকা)
ওই যে, বিদেশী সাংবাদিকটা! রেডিওটা দাও তো!
জ্য-সিক।
মশাই, দেখে চলুন!
ওরা সাদা পোশাক পরিহিত গোয়েন্দা!
কী? সাদা পোশাক পরিহিত?
শালা, দেশদ্রোহীর দল!
আমরা গিয়ে উপরে লুকিয়ে পড়ুন। আমি ওটা নিয়ে আসছি।
দ্রুত!
উনি কোথায়?
উনি এইদিকে আসেননি।
হ্যালো!
আমি জানি,আপনি উপরেই আছেন।
মশাই।
আপনি যদি আমাকে ওই ক্যামেরা ও ফিল্মটা দিয়ে দেন,
আমি আপনাদের দুজনকে,
না...
এই ছেলেসহ আপনাদের তিনজনকে,
যেতে দিবো।
লোকটা কী বলছে?
আমি দশ পর্যন্ত গুণবো।
বাকিটা আপনাদের হাতে ছেড়ে দিচ্ছি।
দেখা যাক, আপনারা কী সিদ্ধান্ত নিয়ে থাকেন।
উনি এটা চায়।
তাহলে ওরা আমাদের দুজনকে ও জ্য-সিককে বাঁচার সুযোগ দিবে।
দিয়ে দিলেই আমরা নিরাপদ।
উনাকে এটা দিয়ে দিন।
এক
দুই
তিন
চার
পাঁচ
- কী করছেন আপনি? - ছয়।
সাত
আট
নয়
এক মিনিট দাঁড়ান!
ওই বিদেশী সাংবাদিক নিশ্চয়ই আশেপাশেই রয়েছেন।
আমাকে উনার সাথে ইংরেজিতে কথা বলতে দিন।
আমি উনার কাছে হাতজোড় করে নিজের প্রাণ ভিক্ষা চাইবো।
আপনি কি শুনতে পাচ্ছেন?
আমি এই সেনাকে আর বেশিক্ষণ ধরে রাখতে পারবো না।
তাই দয়া করে,
আপনারা যান ও এখানে আসলে যা কিছু ঘটছে, তা পুরো বিশ্ববাসীকে জানিয়ে দিন।
- আপনি কোথায় যাচ্ছেন? - তাই দয়া করে,
আমাদের এটা ওদেরকে দিতে হবে।
ওরা উপরে আসছে!
হেই!
ধুর!
আমাকে ব্যাগটা দিন!
চলে যান!
আমি ঠিক আছি!
ওই যে!
ধরো উনাকে!
ওই যে!
ওই কুত্তার বাচ্চা সাংবাদিকটা কোথায়?
তুই কোথায় পালাচ্ছিস, শালা দেশদ্রোহী?
ছাড়ুন আমাকে! আমি দেশদ্রোহী নই!
হারামি! দেশদ্রোহী!
আমি আসলেই দেশদ্রোহী নই!
আমি এমনকি গুয়াং-জুরও নই। আমি তো সওউলের বাসিন্দা।
#১০-৮, হুয়াং-ডং ৩৮৪, সুংডং-গু, সওউল।
হুম।
আমি জানি।
সওউলের সেই ট্যাক্সিচালক।
তুই ই সেই লোক যার ট্যাক্সিতে চড়ে ওই ভিনদেশী লোক এখানে এসেছে।
তুই ই সেই নিমকহারামি যে অর্থের বদলে নিজের দেশকে বেচে দিতে রাজি হয়েছে!
আর তারপরেও বলছিস, "আমি দেশদ্রোহী নই!"
" আমি দেশদ্রোহী নই!"
"আমি দেশদ্রোহী নই!"
" আমি দেশদ্রোহী নই!"
তোর সাহস তো কম নয়...
চলুন, যাওয়া যাক।
ওরে ঈশ্বর, আমি যেই ভয়টাই পেয়েছিলাম না!
আপনাদের দেখে কী যে স্বস্তি পেলাম! কিন্তু জ্য-সিক কোথায়?
ও আপনাদের সাথেই ছিলো না?
হুহ?
অনুবাদিকাঃ সারাহ্ ইকবাল
আপনি জানেন...
আমি সৌদি আরবে থাকাকালীন বেশকিছু অর্থ আয় করেছিলাম।
কিন্তু আমার বউটা অসুস্থ হয়ে পড়াতে, আমার সব অর্থ ওর চিকিৎসাতে ব্যয় করতে হয়েছিলো।
শেষের দিকে, আমার বউ আমাকে একটা ট্যাক্সি কেনার জন্য জোর করেছিলো...
আর ডাক্তারও হাল ছেড়ে দিয়েছিলেন।
তাই আমিও নিজের মেয়ের দিকে নজর দেই।
আমরা চাইলে আরও ঔষধপত্র ও চিকিৎসার কথা চিন্তাভাবনা করতে পারতাম।
কিন্তু আমি বউয়ের সাথে তর্কে যেতে চাইনি। আমি মানুষটাই হলাম এই ধরণের।
বাকিদের জীবন তো আর থেমে থাকবে না, তাই না?
আমার বউটা মরার পর, আমি প্রতি রাতে মাতাল হয়ে পড়ে রইতাম।
একদিন রাতে আমি ঘুম থেকে জেগে দেখি,
আমার মেয়েটা নিজের মায়ের কাপড় জড়িয়ে ধরে কান্নাকাটি করছে।
ও নিজের মায়ের অপূর্ণতা নিশ্চয়ই খুব বেশি অনুভব করছিলো।
ওইদিন থেকে, আমি মদ খাওয়া ছেড়ে দেই।
এই জগত সংসারে, আমার শুধু আমার মেয়েটাই আছে।
কী করছেন আপনি?
সেনারা সওউলের ট্যাক্সিকে তন্ন তন্ন করে খুঁজছে।
বলতে তো পারতেন, আপনি চলে যাচ্ছেন। আপনি তো এমনকি রাস্তাঘাটও চিনেন না!
এই যে ধরুন এটা আর...
এগুলো গুয়াং-জু থেকে বেরিয়ে যাবার গোপন রাস্তা।
আর সাংবাদিক সাহেব আপনাকে এটা দিতে বলেছেন।
আমি এটা কী করে নিতে পারি?
মানে?
যদি কোন চালক কোন যাত্রীকে বহন করে থাকে, ভাড়াটা তার প্রাপ্য হয়ে দাঁড়ায়।
নিন তো এটা।
আমি এই অর্থ নিতে পারবো না।
এই গাড়ি মেরামত করতেই এই অর্থ লেগে যাবে।
তর্ক না করে, এটা ধরুন।
এখন বাড়ি ফিরে যান।
আপনার মেয়ে নিশ্চয়ই আপনার পথ চেয়ে বসে আছে। জলদি করুন।
আমি দুঃখিত। আমি আসলেই দুঃখিত।
আপনি কেন দুঃখ প্রকাশ করছেন?
ওই জানোয়ারগুলোর দুঃখ প্রকাশ করার কথা।
কী চমৎকার আবহাওয়া!
কোন একদিন আপনার মেয়েটাকে নিয়ে আসবেন কিন্তু।
দুই পরিবারে মিলে চড়ুইভাতির আয়োজন করা যাবে।
নিজের খেয়াল রাখবেন।
আপনিও।
ঘন্টা খানেক লাগবে এটা ঠিক করতে।
খামাকা এখানে দাঁড়িয়ে থেকে কী করবেন।
ওইদিকে বোদ্ধার জন্মদিন উপলক্ষে উৎসবাদি পালন করা হচ্ছে।
আপনি বরং ওখান থেকে ঘুরে আসুন।
একটা ফোন করতে পারবো?
হ্যালো?
ডং-সু, আমার মেয়েটা কি এখানে আছে?
তুই কোথায় সেটা বল?
ও কি তোদের সাথে?
ও ঘুমিয়ে পড়েছে। ডেকে তুলবো?
না থাক, ঘুমুতে দে।
ও ভালো আছে?
তোর যদি এতোই চিন্তা ওর জন্য, তাহলে ঘরে ফিরলি না কেন?
তুই কি সত্যিই অর্থকড়ি কিছু পেয়েছিস?
আমাকে ফোনটা দাও।
মি. কিম, আপনি কোথায়?
আমি...
আমি গ্রামাঞ্চলের দিকে এসেছিলাম আর আমার গাড়ি নষ্ট হয়ে গিয়েছে, তাই...
আমি ড্রয়ারে ২০০০ ওঁন রেখে এসেছি, দয়া করে ওটা ইউন-জাংকে দিয়ে দিবেন...
মেয়েটা সারারাত আপনার অপেক্ষাতে জেগে ছিলো, না আসলে কথাই কেন দিয়েছিলেন!
এই, ফোনটা আমাকে দাও!
তুই তো জলদিই ফিরে আসবি না? তখন কথা হবে। থামো তো!
হ্যালো!
আপনার মেয়ের বয়স কতো?
এগারো।
তাহলে, এটা চলবে?
এটা মজবুত ও সুন্দর। মায়েদের খুব পছন্দ।
এগুলো আসলেই জনপ্রিয়!
যদি ওর বয়স ১১ হয়ে থাকে, ওর সাইজ ২০০ লাগার কথা...
আমাকে ২১০ সাইজেরটা দিন।
সাইজ ২০০ আমার মেয়ের ছোট হয়।
আপনি তো অসাধারণ পিতা দেখছি! মেয়ের জুতোর সাইজও জানেন।
এগুলো একটু দামি...
এক গামলা নুডলস, প্লিজ।
বিল আদায় করতে গিয়েছিলেন বুঝি?
সময়টাই পুরো মাটি গেলো আমার।
ম্যাম, আরেক বোতল সজু দিন তো!
আচ্ছা।
কেন, লোকজন পরিশোধ করতে চায়নি বুঝি?
আমি এমনকি গুয়াং-জুর ভেতরেও পা রাখতে পারিনি।
আমি শুনলাম, গুয়াং-জুতে নাকি মানুষজনকে ধরে খুন করা হচ্ছে।
মানুষজনকে খুন করা হয়েছে?
হুম, সেনারা এলাকাটাকে ঘিরে ফেলেছে আর পুরো এলাকায় নরকের বিভীষিকা নেমে এসেছে নাকি।
আপনি এসব কী বলছেন?
আমি সঠিক করে তো বলতে পারবো না।
তবে আমি শুনেছি, অনেক মানুষ নাকি মারা গিয়েছে। আবার অনেকে গ্রেফতারও হয়েছে।
এটা ভুয়া খবর।
ছাত্রদের আন্দোলন থামাতে গিয়ে, কয়েকজন নির্দোষ সেনার প্রাণ গিয়েছে।
না, কেউ একজন নিজের চোখে লোকজনকে খুন হতে দেখে এসেছে।
খবরে বলা হয়েছে।
এরা শুধু সাধারণ ছাত্রদলই নয়, এরা দেশদ্রোহী।
এরা এমনকি সওউল থেকে গুণ্ডাপাণ্ডাও ভাড়া করে এনেছে!
সত্যি? এটা খবরে বলেছে?
হুম!
এটা এমনকি খবরের কাগজেও আস্ত এক পাতা জুড়ে ছাপা হয়েছে।
যদি ওরা আন্দোলন করতেই চায়, সওউলে গিয়ে করলেই পারে, তাই না?
(গুয়াং-জুতে আন্দোলন-মিছিল) খামাকা আমার কাজের বারোটা বাজছে!
( দুর্বৃত্ত ও দাঙ্গাবাজের দল)
আপনার মনে হয় বেশ ক্ষুধা পেয়েছে।এটাও খেয়ে নিন।
এটি সুস্বাদু... অনেক সুস্বাদু।
ট্যাক্সি! ট্যাক্সি!
কী সুন্দর!
সবসময় মেয়েটাকে ছেলেদের মতন জুতো কিনে দিয়েছি, এবারই প্রথম এমন সুন্দর জুতো।
ইউন- জাং দারুণ খুশি হবে।
অনুবাদিকাঃ সা
অনুবাদিকাঃ সারা
অনুবাদিকাঃ সারাহ্
অনুবাদিকাঃ সারাহ্ ই
অনুবাদিকাঃ সারাহ্ ইক
অনুবাদিকাঃ সারাহ্ ইকবা
অনুবাদিকাঃ সারাহ্ ইকবাল
ইউন-জাং, তোর বাপ কী করবে বল তো, মা?
আমি কী করবো?
আরেকটা ফোন, প্লিজ।
ইউন-জাং, জেগে আছিস?
বাবা, আমরা কি চড়ুইভাতি করবো না?
মাফ করে দে, তোর বাপ একটা কাজে আটকে গেছে।
অন্য সময়ে যাবো নে।
কখন?
আমি একজন গ্রাহককে একা ফেলে এসেছি।
যার কিনা আমার ট্যাক্সিটা খুব দরকার।
আমি উনাকে পৌঁছে দিয়েই সোজা বাড়ি ফিরে আসবো।
তাই, ভালোমতো থাকিস আর সাং-গুর সাথে মারামারি করিস না।
(জাতীয় সংগীত)
আপনার স্বামী কোথায়?
হাসপাতালে গেছে।
হাসপাতালে?
আপনি ফিরে কেন এসেছেন?
সেনারা ওকে টেনেহিঁচড়ে ধরে নেওয়ার পথে,
ও মারা যায়।
তাই ওরা ওকে একটা ধানের জমিনে ফেলে রেখে যায়।
গুয়াং-জুতে কফিনের সংকট দেখা দিয়েছে।
তাই কিছু ছাত্র গিয়েছে, আরও কিছু কফিনের ব্যবস্থা করতে।
আপনি হাত-পা গুটিয়ে বসে আছেন কেন?
আপনার এসব ক্যামেরাবন্দী করতে হবে তো।
আপনি বিশ্ববাসীকে জানাবেন বলে, কথা দিয়েছিলেন।
এটা টিভিতে দেখালেই না, লোকজন আসল সত্যটা জানতে পারবে।
আপনি তো সাংবাদিক, শুট করুন।
জ্য-সিককে, আর উনাকেও।
এই যে।
চোখ খুলে তাকাও!
তুমি আমাকে ছেড়ে যেতে পারো না!
আর আমার পেটের বাচ্চাটাকে!
রাস্তা দিন!
এইদিকে, ডাক্তার। এইদিকে জলদি আসুন।
ওর গুলি লেগেছে।
ভাই, আমরা এখন কী করবো?
ওরা তো আমাদের নামগন্ধ মিটিয়ে দেওয়ার জন্য উঠেপড়ে লেগেছে!
লোকজন একত্রিত হয়ে জাতীয় সংগীত গাচ্ছিলো,
আর ঠিক তখনই সেনারা গুলি ছোঁড়া শুরু করে।
ঈশ্বর, কতো কতো লোক যে গুলিবিদ্ধ হয়ে পড়ে আছে কে জানে!
আমাদের ওখানে যেতে হবে।
আপনারা দুজন সওউলের দিকে রওয়ানা দিন, জলদি!
আমি আপনার সাথে আসছি।
মি.কিম, আপনি সওউলে ফিরে যান। আমার কাজ এখনো বাকি।
এই যে, শুনুন।
আপনি আমাকে ভাড়া দিয়েছেন।
আমরা একসাথেই যাচ্ছি।
আমি ট্যাক্সিচালক,
আর আপনি আমার যাত্রী।
বুঝলেন?
ঠিক আছে! একসাথে!
( গুয়াং-জু'র বাসিন্দারা)
(এক, সবাই ঘরের ভেতর অবস্থান করুন, দুই, গুজবে কান দিবেন না।)
ওকে হাসপাতালে নেওয়া দরকার, এক্ষুণি!
একটু সহ্য করে থাকো!
ওরা আমাদের কেন গুলি করছে?
ওখানে যাবেন না!
ওরে ঈশ্বর, দেখুন!
কী হচ্ছে ওখানে?
ওখানে! মেয়েটা গুলি খেয়েছে!
একটু সহ্য করে থাকুন!
ওরা কীভাবে এভাবে গুলি ছুঁড়তে পারে?
ওরা আমাদের সাথে এমনটা কেন করছে?
এভাবে আর কতবার?
ওরা আসলেই আমাদের সবাইকে মেরে ফেলতে চায়!
আমরা আহত লোকগুলোকে এভাবে ফেলে যেতে পারি না।
আর নয়। চলো, ট্যাক্সি নিয়ে বেরিয়ে পড়ি।
দাঁড়াও...
এই যে, নিন।
আমি ভালো গাড়ি চালাই। চলুন, একসাথে যাই।
দেখো! ট্যাক্সিচালকেরা!
ধন্যবাদ!
ইয়ং-পিও!
- ইয়ং-পিও! - ঠিক আছো?
ওই, মাথা নিচু করে থাকো।
চলুন, ওদের সাহায্য করি!
চলুন, আহত লোকগুলোকে বাঁচাই! চলুন!
- আশা হারাবেন না। - এদিকে আসুন।
আপনি ঠিক আছেন?
প্লিজ, আমাকে বাঁচান!
ভাই, এখানে নিয়ে আসুন।
আস্তে!
এই যে, এইদিকে!
একটু ধৈর্য ধরুন!
আপনাদের এক্ষুণি যাওয়া উচিৎ।
ওরা কাছাকাছি পৌঁছে গেছে।
আপনাদের এক্ষুণি যেতে হবে, অন্যথায় আর যাওয়ার সুযোগ পাবেন না।
বাকিটা আমরা সামলে নিচ্ছি।
ফিরে যান, আর দয়া করে, পুরো বিশ্ববাসীর সামনে ওদের মিথ্যাগুলোর পর্দা উন্মোচন করে দিন!
আমরা তা করতে পারবো না, তাই আমাদের জন্য হলেও আপনি করে দিন।
জলদি যান! পরিস্থিতি খারাপের দিকে যাচ্ছে কিন্তু!
মি.কিম, আমাদের যাওয়া দরকার।
সব চেকপয়েন্ট অবরোধ করে রাখো।
আপনি আমাদের এখান থেকে বের করতে পারবেন?
চিন্তা করবেন না।
আমি যেভাবেই হোক না কেন, আপনাকে বিমানবন্দরে পৌঁছে দিবো।
শুভ বিকাল।
কোথায় যাচ্ছো তোমরা?
আমি আমার যাত্রীকে নিয়ে সওউলে যাচ্ছি।
এটা কি সওউলের ট্যাক্সি?
না, গুয়াং-জুর ট্যাক্সি।
তোমার বাড়ি কোথায়?
কেন?
হারামি, জবাব দে!
আর তোর গলার স্বরে গুয়াং-জুর আঞ্চলিক টান নেই কেন?
আমি এখানে বেশিদিন হলো আসিনি।
হচ্ছেটা কী এসব? আপনি আমাদের যেতে দিচ্ছেন না কেন?
ওই, শিক্ষিত ছেলে! দেখো তো, উনি এসব কী বলে?
আপনি কোথায় যাচ্ছেন?
আমি এখানে ব্যবসায়িক কাজে এসেছিলাম।
কিন্তু গুয়াং-জুতে থাকাটা বিপদজনক, দুর্বৃত্তদের কথা তো জানেন?
তাই আমরা সওউলে ফিরে যাচ্ছি।
উনি ব্যবসায়িক কাজে এসেছিলেন, কিন্তু দুর্বৃত্তদের ভয়ে পালিয়ে যাচ্ছেন।
আপনারা দুজনেই, গাড়ি থেকে বের হয়ে আসুন।
আমি বুঝতে পারছি না। সমস্যাটা কোথায়?
এক্ষুণি বেরিয়ে আসুন।
বিদেশী বলে আপনি তো আর বেঁচে যাবেন না। বেরিয়ে পড়ুন।
গাড়ির পেছনটা খুলো দেখি।
এগুলো উনার স্মারকগ্রন্থ।
বোদ্ধার জন্মদিন উপলক্ষে কিনেছেন।
উনাদের যেতে দাও।
কিন্তু সার্জেন্ট, আমাদের তো বিদেশী দেখলেই আটক করতে বলা হয়েছিলো।
উনি কোন সাংবাদিক নয়, আর এটা সওউলের ট্যাক্সিও নয়।
উনাদের যেতে দাও।
আমি বলেছি, উনাদের যেতে দাও।
জ্বি, স্যার।
ওরা বিদেশী বহনকারী ট্যাক্সিগুলোকে থামাতে বলেছে!
ওই, বন্ধ করো!
এ-৩৪, এ-৩৪। বিদেশীকে বহনকারী ট্যাক্সিটি পালিয়ে যেতে প্রাণপণে ছুটছে।
প্লেট নাম্বার- ০৩১০।
এ-৩৪, এ-৩৪। বিদেশীকে বহনকারী ট্যাক্সিটি পালিয়ে যেতে প্রাণপণে ছুটছে।
প্লেট নাম্বার- ০৩১০।
খেলা এবার জমবে!
ওদের উপর দিয়ে গাড়ি চালিয়ে দাও!
শয়তানের দল!
সবক'টাকে গুলি করে মারো!
ধুর যাহ!
ভাই, জলদি যাও!
আমার চিন্তা করো নাতো!
চল, শয়তানের দল, আয়, খেলি আমরা।
পেছনে আসলে ঘটছে টা কী?
আমি দুঃখিত...
আপনারা নিজেদের খেয়াল রাখবেন!
আমাদের নিয়ে চিন্তা করবেন না!
চালিয়ে যাও!
হ্যাঁ, আমরা সবজায়গাতেই খুঁজছি। চিন্তা করবেন না, স্যার।
উনি এক্ষুণি বিমানবন্দরে ফোন করে, একটা টিকেট কাটিয়ে রেখেছে।
কমান্ডার, আপনাকে উনাকে পেয়ে গেছি।
উনি কাল সকাল ১০টার টিকেট কেটেছেন জাপানের উদ্দেশে।
জ্বি, স্যার!
হাই!
মি.হিঞ্জপিটার?
হ্যাঁ।
আমাদের এখানে তো দেখাচ্ছে, আপনার নামে কাল সকাল ১০টার জাপানের একটা টিকেট কাটা আছে।
হুম, কিন্তু কোনভাবে আমি আজই চলে এসেছি।
তাই আমি আজ রাতের প্রথম ফ্লাইটে করেই জাপান ফিরে যেতে চাই আর টিকিটটা যেন ফার্স্টক্লাসের হয়।
আপনার মেয়ের জন্য।
আমাকে দিচ্ছেন?
ধন্যবাদ।
আমাকে আপনার ফোন নাম্বারটা লিখে দিন।
কী?
আপনার ট্যাক্সির সকল ক্ষতিপূরণ আমি শোধ করতে চাই।
এই খবর ব্রডকাস্ট করেই, আমি আবার কোরিয়াতে ফিরে আসবো।
আমি ফিরে আসলে, আপনাকে কল দিবো নে।
সিগারেট কিনতে ভুলে গেছি।
প্লিজ।
( সা-বোক সিগারেট)
এই যে, নিন।
আরে, থামুন তো!
আপনি একজন ভালো লোক।
আপনি দারুণ কাজ করে দেখিয়েছেন।
আপনিও... দারুণ কাজ করেছেন।
আবার আসার আগে, কোরিয়ান ভাষা শিখে আসবেন কিন্তু।
ফিরে এসে, কোরিয়ান বলবেন, বুঝলেন?
ঠিক আছে।
যান।
কার্ফিউ শুরু হবে কিচ্ছুক্ষণের মধ্যেই।
তোর বাপ কি ভেগে গেছে? তোরা গরীব বলে?
সাং-গু। তোমার বান্ধবীকে জ্বালানো বন্ধ কর।
কিন্তু ও আমাকে আগে মেরেছে!
তুই এমন দস্যি হলি কী করে!
ইউন-জাং, ভেতরে এসো। ফল খাবে। এসো!
বাবা!
ইউন-জাং!
আমাকে মাফ করে দে, মা!
তোকে এতোটা অপেক্ষা করেয়েছি...
বাবা, তুমি কাঁদছো কেন?
বাবা...
কোরিয়ান শহর গুয়াং-জু'তে এখন পর্যন্ত,
গণতন্ত্রের মাথা উঁচু করে দাঁড়ানোর কোন সুযোগ দেওয়া হয়নি।
আহতদের অবস্থা দেখেই ধারণা করা যাচ্ছে,
গত দুইদিন ধরে, তাদের উপর কী অমানবিক অত্যাচারটাই না করা হয়েছে।
সামরিক বাহিনী পুরো এলাকাকে ঘিরে রেখেছে ও সকল যোগাযোগব্যবস্থা বন্ধ করে দিয়েছে।
সামরিক বাহিনী থেকে প্রাপ্ত তথ্যের ভিত্তিতে, বুধবার অবধি,
নয়জন লোক নিহত ও প্রায় ৬০ জন লোক আহত হয়েছে।
যদিওবা, ছাত্রদল ও অবরোধকারীরা আরও বেশি লোক বলে দাবি করছে।
আপনি পুরোপুরিভাবে নিশ্চিত যে, আপনি সবখানে খুঁজেছেন?
হ্যাঁ, এই নামের কোন ট্যাক্সিচালকই পেলাম না।
(কিম সা-বোক)
এমনকি এই নাম্বারটাও ভুল।
কিম সা-বোক হয়তো উনার আসল নাম নয়।
উনাকে খোঁজার চেষ্টা না করাটাই ভালো।
(ডিসেম্বর -২০০৩)
কোরিয়াতে এসে এই পুরস্কার গ্রহন করাটা, আমার জন্য অত্যন্ত গৌরবের বিষয়।
গুয়াং-জু'তে দেখে আসা মুখগুলো এখনো আমার চোখে ভাসে।
১৯৮০ সালের সেই বসন্তকাল,
আমি কখনওই ভুলতে পারবো না।
কিন্তু তাদের মধ্যে একটি মুখ আছে, যেই মুখকে আমি সবথেকে বেশি অনুভবে স্মরণ করে থাকি,
আমার সাহসী বন্ধু, কিম সা-বোকের প্রিয় সেই মুখ।
উনি একজন ট্যাক্সিচালক।
এই যে।
এই যে, যুবক।
দুঃখিত, স্যার। আমার কাছে কেবল ১০,০০০ ওঁনই আছে।
ব্যাপার না। যাও!
ধন্যবাদ।
দেখেশুনে পা ফেলো!
এই, দাঁড়াও!
উনাকে ছাড়া, গুয়াং-জু'র জেগে উঠার বার্তা,
পুরো দুনিয়াকে আমি কখনওই জানাতে পারতাম না।
ওরে আমার...
আমি আসলে অপারগ, আপনার প্রতি আমার কৃতজ্ঞতা ভাষায় প্রকাশ করতে,
কিন্তু আপনি সর্বদা আমার চেতনায় মিশে আছেন।
মি.কিম, আমার প্রিয় বন্ধু, আপনি আমার চেতনায় মিশে আছেন।
মি.কিম, আমার প্রিয় বন্ধু,
ধন্যবাদ।
আমার আপনাকে খুব মনে পড়ে।
আমি অপেক্ষায় রইলাম।
আশা করি, শীঘ্রই আমাদের দেখা হবে।
( উনি বলেছেন, মি.কিমের সাহায্য ছাড়া তিনি এতদূর কখনো পাড়ি দিতে পারতেন না,
আর তিনি উনার সাথে দেখা করতে ইচ্ছাপ্রকাশ করেছেন।)
আমি আপনার কাছে চিরকৃতজ্ঞ।
ধন্যবাদ, আপনাকে ধন্যবাদ।
আমিও আপনাকে দেখতে চেয়েছিলাম।
যাইহোক, আপনাকে এভাবে তো দেখতে পেরেছি।
আপনারও বয়স হয়ে গেছে।
হ্যালো, কোথায় যাবেন?
গুয়াংহুয়ামুন।
গুয়াংহুয়ামুন, ঠিক আছে।
কিম সা-বোক নামের একজন ট্যাক্সিচালকের সহায়তায়, সাংবাদিক হিঞ্জপিটার নিজের জীবনের ঝুঁকি নিয়ে, সারা বিশ্বের সামনে গুয়াং-জু'র ভয়াবহ চিত্র তুলে ধরেছিলেন।
১৯৮০ সালের মে মাস থেকে, ২০১৬ সালে মৃত্যুর আগ অবধি, হিঞ্জপিটার কিম সা-বোককে অনেক খুঁজলেও, শেষ পর্যন্ত আর তাদের দেখা হয়নি।
২০১৫ সালে, হিঞ্জপিটার।
আপনার সাথে আবার দেখা হলে, খুবই ভালো লাগতো।
আসলে, আমি কতোটা খুশি হতাম তা বলে বুঝানো সম্ভব নয়।
আমি যদি এই ফুটেজগুলোর সহায়তায়, আপনাকে খুঁজে বের করতে পারি,
তাহলে আমাদের আবার দেখা হবে।
আমি তাহলে অত্যন্ত খুশি হবো।
আমি তৎক্ষণাৎ বিমানে চেপে কোরিয়া চলে আসবো,
আর আপনার ট্যাক্সিতে চড়ে নতুন কোরিয়া ঘুরে বেড়াবো।
অনুবাদিকাঃ সারাহ্ ইকবাল